pythainlp/thai-wiki-dataset-v4 huggingface dataset:
ท็อปเพลเยอส์เทนนิส

ท็อปเพลเยอส์เทนนิส  หรือที่เรียกว่า เวิลด์ซูเปอร์เทนนิส (ワールドスーパーテニス; ทับศัพท์: Wārudo Sūpā Tenisu) ในประเทศญี่ปุ่น และ โฟร์เพลเยอส์เทนนิส  ในทวีปยุโรป เป็นวิดีโอเกมเทนนิสที่พัฒนาโดยโฮมดาตา สำหรับนินเท็นโดเอนเตอร์เทนเมนต์ซิสเตมหรือแฟมิคอม
ภาพปกเกมมีจุดเด่นที่แชมป์เทนนิสอย่างคริส เอเวิร์ต และอิวาน เลนเดิล ซึ่งทั้งคู่เป็นอดีตผู้เล่นเดี่ยวอันดับ 1 ของสมาคมเทนนิสอาชีพ
รูปแบบการเล่น.
ในโหมดผู้เล่นเดี่ยว ผู้เล่นสามารถแข่งขันในแกรนด์สแลมสี่รายการ ได้แก่ ออสเตรเลียนโอเพน, เฟรนช์โอเพน, วิมเบิลดัน และยูเอสโอเพน ในการแข่งขันแกรนด์สแลม ผู้เล่นจะต้องชนะการแข่งขันรอบคัดเลือกของแอสมิกโอเพนก่อน
ด้วยอุปกรณ์เสริมเครื่องเล่นที่หลายผู้เล่น เช่น เอ็นอีเอส แซตเทลไลต์ หรือเอ็นอีเอส โฟร์สกอร์ "ท็อปเพลเยอส์เทนนิส"รองรับผู้เล่นพร้อมกันได้ถึงสี่คน ซึ่งประเภทเดี่ยว, คู่ หรือคู่ผสมมีให้เล่นทั้งหมด
อำเภอมุมไบซับเออร์บัน

อำเภอมุมไบซับเออร์บัน  เป็นอำเภอในรัฐมหาราษฏระในมณฑลโกนกาน สำนักงานอำเภออยู่ในบานดรา ประกอบด้วยสามตำบล (administrative subdivisions) คือ กุรลา, อาณเธรี, โพริวาลี อำเภอนี้รวมกับอำเภอมุมไบซิตี และท้องถิ่นย่อย ๆ รวมกันเป็นมุมไบและปริมณฑล บนเกาะซัลเซตต์
อำเภอนี้เป็นหนึ่งในอำเภอที่มีประชากรมากที่สุดในอินเดีย ด้วยประชากร 9,356,962, คนในปี 2011 เป็นอันดับห้าจาก 672 อำเภอของอินเดีย แม่น้ำหลักในอำเภอคือ แม่น้ำมิถี
โกลาบา

โกลาบา (Colaba, หรือ กุลาบา (ISO: Kulābā) เป็นส่วนหนึ่งของเมืองมุมไบ ประเทศอินเดีย เป็นหนึ่งในสองแหลมที่ยื่นออกไปในทะลของเมืองมุมไบ อีกแหลมหนึ่งคือโวรลี ขณะอยู่ภายใต้การปกครองของโปรตุเกสในคริสต์ศตวรรษที่ 16 เกาะนี้รู้จักในชื่อกานดิล (Candil) ภายหลังบริเตนเข้ายึดครองเกาะในศตวรรษที่ 17 ได้เปลี่ยนชื่อเป็น โกลิโอ (Colio)
ชื่อโกลาบามาจากคำว่า "โกลาภาต" (Kolabhat) ในภาษาของชาวโกลี ชนพื้นเมืองท้องถิ่นของเกาะก่อนโปรตุเกสเข้ามายึดครอง โกลาบาในปัจจุบันประกอบขึ้นจากสองเกาะ: โกลาบา กับ โกลาบาน้อย (Little Colaba หรือ เกาะโอลด์วูแมนส์) และเกาะโกลาบาเคยเป็นหนึ่งในเจ็ดเกาะของบอมเบย์ ภายใต้การปกครองของโปรตุเกส
สถานที่ท่องเที่ยว.
<templatestyles src="Div col/styles.css"/>
ธนบัตร 10 รูปีอินเดีย

ธนบัตร 10 รูปีอินเดีย (₹10) เป็นธนบัตรที่พบได้ทั่วไปในรูปีอินเดีย และเป็นหนึ่งในธนบัตรแรก ๆ ที่ธนาคารคลังอินเดียเปิดตัวในธนบัตรชุดมหาตมะ คานธี ในปี 1996 ในปัจจุบันยังคงพบหมุนเวียนอยู่ควบคู่กับชุดมหาตมะ คานธีใหม่ ที่เปิดตัวในเดือนมกราคม 2018 และใช้ควบคู่ไปกับเหรียญ 10 รูปี
มัสยิดอันนูร (ไครสต์เชิร์ช)

มัสยิดอันนูร  เป็นมัสยิดซุนนีในไครสต์เชิร์ช ชานเมืองริคคาร์ตัน ประเทศนิวซีแลนด์ โดยเป็นเป้าหมายหลักของเหตุกราดยิงมัสยิดในไครสต์เชิร์ชในวันที่ 15 มีนาคม ค.ศ. 2019
ประวัติ.
มัสยิดอันนูร ถูกสร้างในปีค.ศ. 1984–1985 โดยสมาคมมุสลิมแห่งแคนเทอร์เบอร์รี รัฐบาลซาอุดีอาระเบียบริจาคเงินก่อสร้างไป 460,000 ดอลลาร์นิวซีแลนด์
ใน ค.ศ. 2003 ประชาคมมุสลิมไครสต์เชิร์ชได้จัดงาน "วันชาติมุสลิมเมารี" (National Māori Muslim Day) ที่มัสยิด ใน ค.ศ. 2015 ตัวมัสยิดมีสมาชิกถึง 550 คน
การก่อการร้าย.
ในวันที่ 15 มีนาคม ค.ศ. 2019 บริเวณนี้เป็นเป้าหมายของเหตุกราดยิงมัสยิดในไครสต์เชิร์ช มีผู้ได้รับเคราะห์ร้ายรวม 51 คน โดย 44 คนเสียชีวิตในตัวมัสยิด และมีการเปิดมัสยิดอีกครั้งในวันที่ 23 มีนาคม
ข้อโต้แย้ง.
ใน ค.ศ. 2003 สมาชิกใหม่ที่มีต้นกำเนิดจากอาหรับและโซมาเลียก่อให้เกิดความตึงเครียดกับสมาชิกรุ่นก่อนที่มีต้นกำเนิดจากเอเชียใต้ ซึ่งมีวัฒนธรรมและการตีความศาสนาอิสลามที่แตกต่างกัน
ใน ค.ศ. 2014 ชาวออสเตรเลียที่เข้ารับอิสลามถูกแม่และพ่อเลี้ยงอ้างว่าเขาได้เข้าร่วมกลุ่มอิสลามหัวรุนแรงที่อันนูรก่อนที่จะไปเยเมนเพื่อเข้าร่วมกลุ่มอัลกออิดะฮ์ แต่อิหม่ามมัสยิด ฮิชาม เอลเซนี ปฏิเสธคำกล่าวอ้าง
บานดรา

บานดรา  เป็นย่านชานเมือง (suburb) มีระดับริมชายฝั่งในมุมไบ บนเกาะซัลเซตต์ รัฐมหาราษฏระ ประเทศอินเดีย ตั้งอยู่ทางตอนเหนือของแม่น้ำมิถีซึ่งใช้แบ่งย่านบานดราออกจากอำเภอมุมไบซิตี บานดราเป็นศูนย์กลางด้านการค้าที่ใหญ่เป็นอันดับสามของมหาราษฏระ เป็นรองจากมุมไบซิตี และ ปูเน โดยมีศูนย์กลางที่บานดรา-กุรลาคอมเพลกซ์
เชื่อกันว่าชื่อ "บานดรา" น่าจะมาจากภาษาเปอร์เซีย "bandar" แปลว่าท่าเรือ ดันแคน ฟอบส์ระบุไว้ใน "A Dictionary, Hindustani and English"'(1848) ว่าแปลว่า "เมือง; วัง; ท่าเรือ, อ่าว; เมืองค้าขายที่มีพ่อค้าจากต่างชาติมากมาย" ในภาษามราฐีเรียกบานดราว่า "Vandre" (วานเดร / วานดรา)
หนานชาง

หนานชาง  เป็นเมืองหลวงและเมืองใหญ่สุดของมณฑลเจียงซี สาธารณรัฐประชาชนจีน ประชากรทั้งหมดในเดือนพฤศจิกายน 2017 มีจำนวน 5,246,600 คน ขณะที่ประชากรในเขตเมืองมีจำนวน 2,887,800 คน หนานชางตั้งอยู่ทางตอนกลางค่อนไปทางเหนือของมณฑล และตั้งอยู่บนที่ราบทะเลสาบผัวหยาง อาณาเขตทางทิศตะวันตกติดกับภูเขาจิ๋วหลิ่ง ทิศตะวันออกติดกับทะเลสาบผัวหยาง เนื่องจากมีจุดยุทธศาสตร์ที่เชื่อมระหว่างจีนตะวันออกและจีนตอนใต้ที่เจริญรุ่งเรือง จึงกลายเป็นศูนย์กลางการขนส่งทางรางที่สำคัญในจีนตอนใต้ในช่วงไม่กี่ทศวรรษที่ผ่านมา
นรีมันพอยต์

นรีมันพอยต์  เป็นย่านธุรกิจในมุมไบ และเคยเป็นย่านธุรกิจหลักของอินเดียชายฝั่งตะวันตก ก่อนที่จะเสียสถานะนั้นให้กับบานดรากุรลาคอมเพลกซ์ในย่านบานดรา ในปี 2010 และก่อนการพัฒนาย่านธุรกิจนรีมันพอยต์ ย่านธุรกิจกลางของมุมไบอยู่ที่บัลลาร์ดเอสเตต ซึ่งสร้างบนที่ดินถมเช่นเดียวกับนรีมันพอยต์
นรีมันพอยต์กินพื้นที่บนแหลมตอนใต้ของมุมไบ ปลายของถนนมารีนไดรฟ์ ชื่อนรีมันนั้นตั้งตามชื่ของกูรชีด ฟรามจี นรีมัน นายกเทศมนตรีผู้ริเริ่มการพัฒนาย่านนี้ในฐานะส่วนต่อขยายของแบกเบย์ สำนักงานใหญ่ของบริษัทที่ใหญ่ที่สุดบางแห่งของอินเดียตั้งอยู่ที่นรีมันพอยต์ และถึงแม้ว่านรีมันพอยต์จะถึงจุดตกต่ำลงแต่ก็ยังคงเป็นพื้นที่ที่เป็นเขตธุรกิจที่แพงที่สุดในอินเดีย เป็นรองเพียงคอนนอตเพลสในเดลี และในปี 2012 ซึ่งถูกแซงหน้าโดยบานดรากุรลาคอมเพลกซ์ในย่านบานดราของมุมไบเอง
ม้าฮ่อ

ม้าฮ่อ หรือ ม้าห้อ เป็นอาหารว่างของไทยอย่างโบราณชนิดหนึ่ง ลักษณะเป็นไส้รสหวานเค็มรสชาติคล้ายไส้สาคูจับกับผลไม้รสเปรี้ยวจัด โดยมากเป็นสับปะรด หากไม่มีสับปะรดก็ใช้ผลส้มเขียวหวานแทนได้ แต่จะเรียกว่า มังกรคาบแก้ว นอกจากนี้ยังมีการใช้มะยงชิดหรือกีวีที่มีรสชาติเปรี้ยวได้ นิยมทำเนื่องในเทศกาลงานบุญหรือพิธีกรรมสำคัญต่าง ๆ โดยเฉพาะในชุมชนเชื้อสายมอญ เข้าใจว่าชาวไทยสมัยก่อนคงนึกเสียดายผลไม้ที่มีรสเปรี้ยวแต่ไม่สามารถกินเปล่าได้ จึงทำไส้รสหวานเค็มที่สามารถรับประทานคู่กันได้อย่างกลมกล่อม ปัจจุบันหารับประทานได้ค่อนข้างยาก
ม้าฮ่อประกอบไปด้วยสองส่วนคือตัวผลไม้ และตัวไส้ ตัวผลไม้ส่วนใหญ่เป็นสับปะรดหั่นชิ้นขนาดพอคำ หากเป็นส้มจะนำกลีบส้มที่ลอกใยส้มออกแล้วไปผ่ากลาง สำหรับนำไส้ไปใส่ ส่วนตัวไส้ทำจากกระเทียม รากผักชี พริกไทยโขลกแล้วนำไปผัดกับน้ำมันให้หอม ใส่น้ำตาลปี๊บ (หรือน้ำตาลทราย) หมูสับ (และ/หรือกุ้งสับ) เกลือ (หรือน้ำปลา) ถั่วลิสงคั่วบด ผัดจนเหนียวเข้ากันให้ได้รสหวานเค็ม ก่อนนำไปปั้นเป็นก้อนกลมแล้ววางลงบนผลไม้ที่เตรียมไว้ เสร็จสรรพจึงนำใบผักชีและพริกชี้ฟ้าซอยตกแต่งให้สวยงาม
ทเวลฟ์ (อัลบั้ม)

ทเวลฟ์ เป็นสตูดิโออัลบั้มภาษาญี่ปุ่นชุดแรก โดยกลุ่มศิลปินชาวเกาหลีใต้-ญี่ปุ่นไอซ์วัน โดยวางจำหน่ายในวันที่ 21 ตุลาคม พ.ศ. 2563 อัลบั้มมีทั้งหมด 3 รูปแบบ โดยมีปกที่แตกต่างกัน 7 แบบ นอกจากนี้ยังมีเพลงที่เลือกจากภาษาเกาหลีที่เคยเผยแพร่ก่อนหน้า มาทำเป็นภาษาญี่ปุ่น และมีเพลงบีแวร์ เป็นเพลงหลัก
การรับรองและยอดขาย.
! scope="col" | ประเทศ
! scope="col" | การรับรอง!! scope="col" data-sort-type="number" | จำนวนหน่วยที่รับรอง/ยอดขาย
! scope="row" | Japan
การศึกษาธุรกิจ

การศึกษาธุรกิจ  เป็นสาขาการศึกษาที่เกี่ยวข้องกับการสอนทักษะและการดำเนินงานของอุตสาหกรรมธุรกิจ สาขาการศึกษานี้เกิดขึ้นในหลายระดับ รวมถึงสถาบันการศึกษาระดับมัธยมศึกษาและอุดมศึกษา การศึกษาในธุรกิจมีหลายรูปแบบ โดยส่วนใหญ่เกิดขึ้นภายในห้องเรียนของโรงเรียน และการฝึกงานก็เป็นอีกวิธีหนึ่งในการรับการศึกษาประเภทนี้ การศึกษาด้านธุรกิจมีองค์ประกอบหลายประการ เนื่องจากอุตสาหกรรมธุรกิจโดยรวมมีหลายด้านที่แตกต่างกัน การศึกษาด้านธุรกิจแตกต่างกันไปตามหลักสูตรและความนิยมทั่วโลก การพัฒนาอาชีพมักเป็นส่วนสำคัญของการศึกษาในธุรกิจ
มัธยมศึกษา.
ธุรกิจได้รับการสอนในฐานะวิชาทางวิชาการในระดับมัธยมศึกษาในหลายประเทศ รวมทั้งออสเตรเลีย, แคนาดา, ฮ่องกง, อินเดีย, ไอร์แลนด์, เลโซโท, เนปาล, นิวซีแลนด์, ปากีสถาน, ไนจีเรีย, แอฟริกาใต้, ศรีลังกา, ซิมบับเว, อาร์เจนตินา, สวีเดน, แทนซาเนีย, มาเลเซีย และสหราชอาณาจักร ซึ่งในระดับก่อนอุดมศึกษามักเรียกว่าธุรกิจศึกษา และโดยปกติจะรวมองค์ประกอบของการบัญชี, การเงิน, การตลาด, การศึกษาองค์การ, การจัดการทรัพยากรมนุษย์ และเศรษฐศาสตร์
การศึกษาระดับปริญญาตรี.
ในระดับมหาวิทยาลัย นักศึกษามีโอกาสที่จะเรียนในระดับปริญญาตรี โดยปกติจะเป็นปริญญาตรีในสาขาธุรกิจและการจัดการ ซึ่งหลักสูตรเฉพาะและขั้นตอนการให้ปริญญาแตกต่างกันไปตามโปรแกรมและตามภูมิภาค โดยทั่วไปแล้ว โปรแกรมจะประกอบด้วยการเตรียมการสำหรับการจัดการและธุรกิจทั่วไป หรือรายละเอียด - เชิงวิชาการมากขึ้น - โดยมุ่งเน้นไปที่สาขาวิชาเฉพาะ ไม่ว่าโดยทั่วไปแล้วทั้งหมดจะรวมถึงการเลือกพื้นฐาน เช่น การบัญชี, การตลาด, การเงิน, การจัดการการดำเนินงาน และเศรษฐศาสตร์สำหรับธุรกิจ ซึ่งตัวอย่างของความเข้มข้นเหล่านี้และบางหัวข้อที่พวกเขามักจะกล่าวถึงจะถูกแยกออก
รัฐข่านซูงการ์

รัฐข่านซูงการ์ (มองโกเลีย: ᠵᠡᠭᠦᠨ ᠭᠠᠷ ᠤᠨ ᠬᠠᠭᠠᠨᠲᠣ ᠣᠯᠣᠰ: Зүүнгарын хаант улс: jegün γar-un qaγan-tu ulus: ཇུན་གར།; ทิเบต:) แต่เขียนเป็นรัฐข่านซูงฮาร์คือรัฐข่านเอเชียในที่มีอาณาเขตครอบคลุมพื้นที่ขนาดใหญ่ตั้งแต่ไซบีเรียตอนใต้ทางตอนเหนือจนถึงคีร์กีซสถานในปัจจุบันทางตอนใต้และจากกำแพงเมืองจีนทางตะวันออกถึงคาซัคสถานในปัจจุบันทางตะวันตก หลักของรัฐข่านซูงการ์ปัจจุบันเป็นส่วนหนึ่งของภาคเหนือของซินเจียงเรียกว่าซูงกาเนีย
ในปี ค.ศ. 1755 จนถึง ค.ศ. 1758 เมื่อรัฐข่านซูงการ์ถูกราชวงศ์ชิงได้ฆ่าล้างเผ่าพันธุ์จนไม่เหลือและไปสู่การล่มสลาย
อังเฆล กอร์เรอา

อังเฆล มาร์ติน กอร์เรอา มาร์ติเนซ ([ˈaŋxel koˈrea]; เกิดวันที่ 9 มีนาคม ค.ศ. 1995) เป็นนักฟุตบอลชาวอาร์เจนตินา ปัจจุบันลงเล่นในตำแหน่งกองหน้าและปีกให้กับติเกรส์ สโมสรในลิกา เอเมเอกิส และทีมชาติอาร์เจนตินา
เขาเริ่มต้นอาชีพในวัย 18 ปีกับซานโลเรนโซในอาร์เจนตินาเมื่อ ค.ศ. 2013 โดยเขาพาทีมชนะเลิศตอร์เนโออินิซิอัลใน ค.ศ. 2013 และโกปาลิเบร์ตาโดเรสใน ค.ศ. 2014 เขาย้ายร่วมทีมอัตเลติโกมาดริดในปี ค.ศ. 2015 เขาลงเล่นมากกว่า 350 นัดช่วยให้ทีมชนะเลิศยูฟ่ายูโรปาลีก ยูฟ่าซูเปอร์คัพ ในปี ค.ศ. 2018 และลาลิกา ในปี ค.ศ. 2021
กอร์เรอาถูกเลือกติดทีมชาติอาร์เจนตินารุ่นอายุไม่เกิน 20 ปี โดยใน ค.ศ. 2015 เขาเป็นกัปตันที่ช่วยให้ทีมชาติรุ่นนี้ชนะเลิศการแข่งขันระดับทวีป และเขาเองก็ได้รับรางวัลผู้เล่นยอดเยี่ยมประจำรายการแข่งขันนั้นด้วย ในปีเดียวกัน เขาก็ได้เริ่มต้นลงเล่นกับทีมชาติชุดใหญ่ เขาเป็นส่วนหนึ่งของทีมที่ชนะเลิศโกปาอาเมริกา 2021 และฟุตบอลโลก 2022 ที่ประเทศกาตาร์
เกียรติประวัติ.
ซานโลเรนโซ
อัตเลติโกมาดริด
อาร์เจนตินา อายุไม่เกิน 20 ปี
อาร์เจนตินา
ส่วนบุคคล
แนทเซเวนทีวี

KPM DidikTV (KPM DidikTV) หรือเรียกว่า DidikTV KPM (DidikTV KPM) เป็นช่องโทรทัศน์ของมาเลเซียที่มุ่งเน้นไปที่ผู้ชมในเขตเมือง เป็นช่องโทรทัศน์ส่วนตัวที่สุด ในมาเลเซียที่การออกอากาศที่สองอยู่ (แต่ไม่ใช่ช่องที่สอง) โดยก่อตั้งและออกอากาศเมื่อวันที่ 7 เมษายน พ.ศ. 2541 เป็นช่องร่วมกับ TV3, 8TV และ TV9 เป็นของกลุ่มบริษัทมีเดียพริมา
คอนน็อตเพลส (นิวเดลี)

คอนน็อตเพลส หรือ สถานคอนน็อต  เป็นย่านธุรกิจการค้าและการเงินของนิวเดลี ประเทศอินเดีย นิยมเรียกชื่อย่อว่า CP และเป็นที่ตั้งของสำนักงาน ห้างขนาดใหญ่ สถานบันเทิง และสถานที่ท่องเที่ยวสำคัญของนิวเดลี เป็นผลงานการออกแบบของรอเบิร์ท ทอร์ รัสเซิล ข้อมูจากเดือนกรกฎาคม 2018 ระบุว่าคอนน็อตเพลสเป็นพื้นที่ที่มีค่าเช้าออฟฟิศแพงที่สุดในโลกเป็นอันดับเก้า ด้วยค่าเช่า US$153 ต่อตารางฟุต
คอนน็อตเพลสเป็นหนึ่งในส่วนประกอบชิ้นเอกของเดลีของลุตเยินส์ในฐานะศูนย์กลางทางเศรษฐกิจของเมือง ชื่อคอนน็อตนั้นตั้งตามพระนามบองเจ้าชายอาร์เธอร์ ดยุกแห่งคอนน็อตและสตราเธิร์นที่หนึ่ง การก่อสร้างเริ่มต้นขึ้นในปี 1929 และสิ้นสุดในปี 1933
พื้นที่นี้ในปัจจุบันอยู่ภายใต้การดูแลขององค์กรบริหารเทศบาลนิวเดลี (NDMC) และได้รับการทำนุบำรุงและอุดหนุนอย่างดีเป็นอันดับต้น ๆ มาตลอด โดยมีสมาคมผู้ค้านิวเดลี (New Delhi Traders Association; NDTA) เป็นสมาคมที่ตั้งขึ้นเพื่อรวบรวมผู้ประกอบการภายในคอนน็อตเพลส
สถานีรถไฟใต้ดินนิวเดลีในพื้นที่นี้คือสถานีราชีพโจวก์ (ตั้งตามชื่อของราชีพ คานธี)
ราษฏรียราชธานีเกษตร

ภูมิภาคราชธานีแห่งชาติ (NCR) หรือ ราษฏรียราชธานีเกษตร [ราด-สะ-ตฺรี-ยะ-ราด-ชะ-ทา-นี-กะ-เสด] (rāshtrīya rājadhānī kshetra) เป็นภูมิภาคส่วนกลางที่รายล้อมเขตเมืองหลวงแห่งชาติเดลีในประเทศอินเดีย ประกอบด้วยเดลี และอำเภอโดยรอบในรัฐหรยาณา รัฐอุตตรประเทศ และ รัฐราชสถาน NCR และหน่วยงานวางแผนได้ตั้งขึ้นในปี 1985 เพื่อพัฒนาภูมิภาคให้เกิด "นโยบายที่ไปในทิศทางเดียวกันในการควบคุมการใช้ที่ดินและการพัฒนาสาธารณูปโภค" ในภูมิภาค เมืองหลัก ๆ ของ NCR ประกอบด้วย เดลี, ฆาซีอาบาด, ฟาริดาบาด, อำเภอคุรุคาว และ โนยฑา
NCR มีประชากรรวม 46,069,000 และรดับการกลายเป็นเมืองที่ 62.6% นอกจากเมืองแล้ว ภายใน NCR ยังประกอบด้วยพื้นที่เสี่ยงทางธรรมชาติอย่างอรวัลลีริดจ์, ป่าไม้ และพื้นที่อนุรักษ์พันธุ์สัตว์ป่าและนก กลุ่มมเมืองเดลีและปริมณฑล (Delhi Extended Urban Agglomeration) ซึ่งเป็นส่วนหนึ่งของ NCR มี GDP ประมาณการอยู่ที่ $370 พันล้าน ต่อหัวในปี 2015–16
แคท รัตกาล

แคท รัตกาล อดีตนักร้องลูกทุ่งชื่อดังแห่งค่ายแกรมมี่โกลด์และอาร์ สยาม เจ้าของบทเพลงฮิต อย่างเพลง ก้อนหินสิ้นใจ, ไว้อาลัยสายลม ฯลฯ ที่ก่อนหน้านี้เจ้าตัวได้ประกาศอำลาวงการหันไปปฏิบัติธรรมตลอดชีวิต และตอนนี้แคทก็มุ่งหน้าสู่ทางธรรมอย่างเต็มตัวแล้ว เธออยู่ในวงการบันเทิงมาแล้ว 26 ปี อดีตวงการบันเทิง 10 ปี
เมื่อวันที่ 12 สิงหาคม 2560 เจ้าตัวได้สละทางโลก ไปปฏิบัติธรรมโกนผม ซึ่งชุดส่วนใหญ่ที่เจ้าตัวใส่จะเป็นสีน้ำตาล พร้อมโพสต์ข้อความเกี่ยวกับธรรมมะ ให้ข้อคิดเกี่ยวกับการใช้ชีวิต ผ่านทางเฟซบุ๊กส่วนตัว และมีการใช้ชีวิตอย่างเรียบง่าย ทั้งกิน อยู่แบบสมถะ
ประวัติ.
แคท รัตกาล มีชื่อจริงว่า พุทธชาติ ยศแก้วอุด เกิดที่ตำบลสวนดอก อำเภอเมืองลำปาง จังหวัดลำปาง จบการศึกษาระดับปริญญาตรีจากมหาวิทยาลัยราชภัฏลำปาง เข้าสู่วงการบันเทิงด้วยการคว้าตำแหน่งรองอันดับ 1 มิสมอเตอร์โชว์ ปี พ.ศ. 2542 จากการสนับสนุนของ อุ๊บ วิริยะ พงษ์อาจหาญ นักปั้นศิลปินชื่อดัง ต่อมาหันเข้าสู่วงการเพลงโดยได้เซ็นสัญญาเป็นนักร้องในสังกัดค่ายแกรมมี่โกลด์ โดยใช้ชื่อในวงการว่า "แคท รัตติกาล" ซึ่งแคทได้มีผลงานกับค่ายเพลงดังกล่าวจำนวน 2 อัลบั้ม เมื่อหมดสัญญากับแกรมมี่โกลด์ได้ย้ายมาสังกัดค่ายอาร์สยาม ตามคำชักชวนของ"เหน่ง" จิรวัฒน์ ปานพุ่ม พร้อมกับเปลี่ยนชื่อเป็น "แคท รัตกาล" จนถึงปี พ.ศ. 2558 หลังจากนั้น ได้ประกาศอำลาวงการ แล้วหันไปปฏิบัติธรรมตลอดชีวิต
ผลงานเพลง.
สังกัดค่าย แกรมมี่โกลด์ (2543-2547).
ใช้ชื่อในวงการว่า แคท รัตติกาล
ผลงานร่วมศิลปินอื่น.
พยงค์ มุกดา ฝากไว้ในแผ่นดิน (2547).
อัลบั้มพิเศษ พยงค์ มุกดา ฝากไว้ในแผ่นดิน เป็นอัลบั้มที่นำบทเพลงจากปลายปากกาของ ครูพยงค์ มุกดา มาขับร้องใหม่โดย 23 ศิลปิน ซึ่งอัลบั้มนี้มีทั้งหมด 3 ชุด แคท รัตติกาล อยู่ชุดที่ 2 และ 3
ชุดที่ 2 จากใจผูกพัน
ชุดที่ 3 สานใจคารวะ
อัลบั้มรวมเพลง.
รวมเพลงรัก จาก แคท รัตกาล (2551).
เป็นการนำบทเพลงที่โด่งดังและฮิตที่สุดของ แคท รัตกาล อาร์สยาม ตั้งแต่อัลบั้ม เช้าวันใหม่...ใจเต็มรัก ถึงอัลบั้มพิเศษ นิยายรัก 2 มารวมไว้ในอัลบั้มนี้
ผลงานร่วมศิลปินอื่น.
ลูกของพ่อ (2549).
อัลบั้มพิเศษ ลูกของพ่อ เป็นโปรเจกต์พิเศษในโอกาสครบรอบ 5 ปี ของค่าย อาร์สยาม เป็นการรวมตัวกันของศิลปินอาร์สยาม ทั้งหมดกว่า 22 ชีวิต
อาร์สยาม 5 ปีทอง พี่น้องร้องเพลงรัก (2550).
อัลบั้มพิเศษ อาร์สยาม 5 ปีทอง พี่น้องร้องเพลงรัก เป็นโปรเจกต์พิเศษในโอกาสครบรอบ 5 ปี ของค่าย อาร์สยาม เป็นการรวมตัวกันของศิลปินอาร์สยาม ทั้งหมดกว่า 32 ชีวิต ซึ่งอัลบั้มนี้มีทั้งหมด 2 ชุด แคท รัตกาล อยู่ชุดที่ 1 
ลูกทุ่งอันปลั๊ก (2555).
อัลบั้มพิเศษ ลูกทุ่งอันปลั๊ก เป็นการนำบทเพลงลูกทุ่งที่เคยโด่งดังและได้รับความนิยมในอดีตกลับมาถ่ายทอดใหม่ผ่านน้ำเสียงศิลปินทั้งหมด 7 ศิลปิน นำโดย หนู มิเตอร์ อาร์สยาม, กุ้ง สุธิราช อาร์สยาม, วิรดา วงศ์เทวัญ อาร์สยาม, บิว กัลยาณี อาร์สยาม, แคท รัตกาล อาร์สยาม, การะเกด อาร์สยาม และ เอ็กซ์ อาร์สยาม
The Man City Lion Project ชาย เมืองสิงห์ (2558).
เป็นอัลบั้มที่นำเพลงเก่าของ ชาย เมืองสิงห์ มาขับร้องใหม่โดยศิลปินลูกทุ่งจากค่าย อาร์สยาม กว่า 18 ชีวิต
8ทีวี

8ทีวี (8TV) เป็นช่องโทรทัศน์สัญชาติมาเลเซีย-จีน ช่องนี้มุ่งเน้นไปที่ชุมชนชาวจีนในมาเลเซีย การจัดรายการประกอบด้วยส่วนใหญ่เป็นละครซิทคอมและเรียลลิตี้โชว์ ที่ผลิตขึ้นในจีนและมาเลเซียหรือนำเข้าจากประเทศอื่นๆ เช่นฮ่องกง, จีน, ไต้หวันและสิงคโปร์ บางครั้งละครของไทยกับเกาหลีสำหรับผู้ชมชาวมาเลย์
ประวัติ.
ในเป็นเมโทรวิชัน.
8TV เริ่มออกอากาศในวันที่ 1 กรกฎาคม ค.ศ. 1995 ในชื่อเป็น MetroVision ช่องเลข 8 ได้รับการจัดการโดย City Television Sdn Bhd เป็นส่วนหนึ่งของ Melewar Group ซึ่งถูกบังคับโดย พระราชวงค์ Negeri Sembilan มีให้บริการครั้งแรกเฉพาะใน Klang Valley, Seremban, บางส่วนของ Pahang และ Malacca แต่ต่อมาได้ขยายไปยัง Kedah และ Johor ได้รับการอนุญาตจากสิงคโปร์ด้วย Metrovision มีรายการข่าวภาษามาเลย์ชื่อ Warta Prima
แรร์ (บริษัท)

แรร์ จำกัด  หรือที่รู้จักกันในชื่อ แรร์แวร์  เป็นผู้พัฒนาวิดีโอเกมของอังกฤษ และเป็นสตูดิโอของเอกซ์บอกซ์เกมสตูดิโอส์ ที่ตั้งอยู่ในทไวครอส เลสเตอร์เชอร์ แรร์เป็นที่รู้จักกันดีในบรรดาแพลตฟอร์เมอร์ ซึ่งรวมถึงซีรีส์"ดองกีคอง", "แบนโจ-คาซูอี" และ"คอนเกอร์" อย่างไรก็ตาม สตูดิโอจะไม่ยึดติดกับประเภทที่เฉพาะเจาะจง และได้พัฒนาวิดีโอเกมยิงมุมมองบุคคลที่หนึ่ง, แอ็กชันผจญภัย, ต่อสู้ และแข่งความเร็ว
บริษัทนี้ก่อตั้งขึ้นในปี ค.ศ. 1985 โดยพี่น้อง ทิม และคริส สแตมเปอร์ ซึ่งเป็นผู้ก่อตั้งอัลติเมตเพลย์เดอะเกม ในช่วงปีแรก ๆ แรร์ได้รับการสนับสนุนงบประมาณไม่จำกัดจากนินเท็นโด โดยเน้นที่เกมนินเท็นโดเอนเตอร์เทนเมนต์ซิสเตม (NES) เป็นหลัก ในช่วงเวลานี้สตูดิโอได้สร้างเกมที่ประสบความสำเร็จ เช่น "วิสเซิร์ดแอนด์วอริเออส์", "อาร์.ซี. โปร-แอม" และ"แบตเทิลโทด" แร์ได้กลายเป็นผู้พัฒนาบุคคลที่สองที่โดดเด่นสำหรับนินเท็นโด ซึ่งเข้ามาถือหุ้นส่วนน้อยจำนวนมากของบริษัท ตลอดช่วงคริสต์ทศวรรษ 1990 และต้นคริสต์ทศวรรษ 2000 แรร์ได้รับการยอมรับจากนานาชาติและเสียงชื่นชมจากเกมต่าง ๆ เช่น "ดองกีคองคันทรี"ไตรภาค, "คิลเลอร์อินสทิงต์", "โกลด์เดนอาย 007", "แบนโจ-คาซูอี", "เพอร์เฟ็กต์ดาร์ก" และ"คองเกอส์แบดเฟอร์เดย์"
ในปี ค.ศ. 2002 ไมโครซอฟท์ได้เข้าซื้อกิจการบริษัทแรร์ ซึ่งยังคงรักษาตราสินค้า, โลโก้ และทรัพย์สินทางปัญญาส่วนใหญ่ไว้ แรร์ได้ให้ความสำคัญกับการพัฒนาเกมสำหรับเครื่องเล่นวิดีโอเกมของไมโครซอฟท์โดยเฉพาะ รวมถึง"แกรบด์บายเดอะกูลีส์", "", "เพอร์เฟกต์ดาร์กซีโร" และ"บีบาปีญาตา" ปี ค.ศ. 2007 พี่น้องตระกูลสแตมเปอร์ได้ออกจากแรร์เพื่อไล่ตามโอกาสอื่น ๆ และในปี ค.ศ. 2010 โฟกัสของบริษัทได้เปลี่ยนไปที่เอกซ์บอกซ์ไลฟ์อวตาร์และคิเนกต์ โดยเปิดตัวเกม"คิเนกต์สปอตส์"สามเกม กระทั่งในปี ค.ศ. 2015 แรร์ได้พัฒนา"แรร์รีเพลย์" ซึ่งเป็นการรวบรวมเฉพาะระบบเอกซ์บอกซ์วันที่มีเกม 30 เกมเพื่อฉลองครบรอบ 30 ปี ส่วนเกมล่าสุดของแรร์ "ซีออฟธีฟส์" ได้รับการเปิดตัวในปี ค.ศ. 2018 ทั้งนี้ แฟน ๆ และพนักงานต่างวิพากษ์วิจารณ์การซื้อบริษัทแรร์ของไมโครซอฟท์ โดยอ้างถึงคุณภาพของเกมที่ลดลงอย่างมาก และการสูญเสียความสามารถดั้งเดิม
พนักงานคนสำคัญหลายคนออกจากแรร์เพื่อก่อตั้งบริษัทของตนเอง เช่น ฟรีแรดิเคิลดีไซน์ (ภายหลังคือครายเทก ยูเค) ซึ่งเป็นที่รู้จักกันดีในการผลิตซีรีส์"ไทม์สปริตเตอส์" และเพลย์โทนิกเกมส์ ซึ่งเป็นที่รู้จักกันดีในการผลิต"ยูกา-เลย์ลี" บริษัทเป็นที่ยอมรับอย่างกว้างขวางในอุตสาหกรรมเกมและได้รับรางวัลจำนวนมากจากนักวิจารณ์และนักข่าว แม้ว่ามักจะได้รับการอธิบายว่าเป็นความลับและสันโดษ
เกลื้อน

เกลื้อน  เป็นอาการทางผิวหนังที่ประกอบด้วยการเกิดรอยบนผิวหนังของลำตัวและปลายแขนขา ต้นเหตุส่วนใหญ่ของเกลื้อนเกิดจากฟังไจ "Malassezia globosa" ส่วน "Malassezia furfur" มีในบางกรณี ยีสต์ทั้งสองตัวนี้สามารถพบได้ทั่วไปบนผิวหนังและจะเกิดปัญหาในเฉพาะบางกรณีเท่านั้น เช่นในสภาพแวดล้อมที่ร้อนชื้นและอับ อย่างไรก็ตามสภาพแวดล้อมที่ชัดเจนที่ทำให้เกิดการโตของราเหล่านี้ยังไม่เป็นที่เข้าใจประจักษ์มากนัก
มีการระบุอาการของเกลื้อนเป็นครั้งแรกเมื่อปี ค.ศ. 1846 ชื่อภาษาอังกฤษของเกลื้อนประกอบขึ้นมาจากคำว่า Versicolor ซึ่งมาจาก "" แปลว่าการเปลี่ยน (turn) + สี (color) ในภูมิภาคเอเชียใต้นิยมเรียกชื่อโรคนี้ว่าโรคปีเตอร์ อีแลม (Peter Elam's disease)
อาการและอาการแสดง.
อาการแสดงของโรครวมถึง:
ผิวหนังเกิดเกล็ดเป็นครั้งคราวโดยลักษณะเป็นเกล็ดตื้น ๆ คล้ายเถ้า
สีผิวซีด, สีแทนเข้ม หรือสีชมพู โดยมีโทนสีรองเป็นสีแดงที่อาจเข้มขึ้นเมื่อผู้ป่วยรู้สึกร้อนเกินไป เช่น ในการอาบน้ำอุ่นหรือระหว่าง/หลังการออกกำลังกาย โดยทั่วไปแล้วการตากแดดจนเกรียมจะทำให้บริเวณที่มีรอยโรคคมชัดมากขึ้นมากกว่าผิวรอบข้าง
ขอบของบริเวณรอยโรคมีความคม
เกลื้อนพบได้บ่อยในสภาพอากาศร้อนชื้นหรือในผู้ที่มีเหงื่อออกมาก ดังนั้นอาจเกิดขึ้นซ้ำทุกปีในฤดูร้อน
มักจะมองเห็นยีสต์ภายในแผลได้ภายใต้กล้องจุลทรรศน์ และมักจะมีลักษณะที่เรียกว่า "สปาเก็ตตีและมีตบอล" เนื่องจากยีสต์มีทรงกลมและผลิตเส้นใย
ในคนที่มีโทนสีผิวเข้ม ปรกติจะเกิดการเปลี่ยนแปลงของเม็ดสีโดยเกิดการจางลง (ด่างขาว, hypopigmentation) ในขณะที่ผู้ที่มีสีผิวอ่อนการเปลี่ยนแปลงมีสีเข้มขึ้น (ด่างดำ, hyperpigmentation) จะพบได้บ่อยกว่า การเปลี่ยนสีเหล่านี้ทำให้เกิดคำว่า "เชื้อราแดด (sun fungus)"
มิชิน

สเตฟานี ฮิม เบลล์ (Stephanie Hym Bell; เกิด 16 เมษายน ค.ศ. 1989) ซึ่งเป็นที่รู้จักกันดีในชื่อ มีอา ยิม (Mia Yim) หรือ มิชิน (Michin) เป็นนักมวยปล้ำอาชีพชาวอเมริกันเธอเคยปรากฏตัวใน Mae Young Classic ของ WWE ในปี 2017 และ 2018 และเคยทำงานในสมาคมระดับประเทศเช่น Ring of Honor (ROH) และสมาคมอิสระเช่น Combat Zone Wrestling (CZW), Shimmer Women Athletes และ Shine Wrestling ใน Shine เธอเคยจัดทั้ง Shine Championship และ Shine Tag Team Championship (กับ Leva Bates) นอกจากนี้เธอยังเคยปล้ำที่ญี่ปุ่นให้กับ Reina Joshi Puroresu นอกจากนี้เธอยังแสดงใน Impact Wrestling ภายใต้ชื่อ เจด (Jade) ซึ่งเธอเป็นแชมป์ TNA Knockouts เพียงครั้งเดียว ในปี 2016 เธอได้รับการจัดอันดับให้เป็นหนึ่งใน 100 Women ของ BBC
นอยดา

นอยดา (อักษรโรมัน: Noida) ซึ่งเป็นชื่อย่อมาจาก รัฐวิสาหกิจพัฒนาอุตสาหกรรมโอขะลาใหม่  เป็นเมืองมีผัง ตั้งอยู่ในอำเภอโคตมพุทธนคร รัฐอุตตรประเทศ ประเทศอินเดีย และเป็นเมืองล้อมรอบ (satellite city) ของเดลี ส่วนหนึ่งของภูมิภาคเมืองหลวงแห่งชาติของอินเดีย ประชากรในปี 2011 อยู่ที่ 642,381 คน เมืองนี้อยู่ภายใต้การบริหารของรัฐวิสาหกิจพัฒนาอุตสาหกรรมโอขะลาใหม่ (NOIDA)
ฟุตบอลโลก 2022 รอบคัดเลือก โซนอเมริกาใต้

การแข่งขันฟุตบอลโลก 2022 รอบคัดเลือก โซนอเมริกาใต้ เป็นการแข่งขันฟุตบอลในทวีปอเมริกาใต้เพื่อคัดเลือกทีมฟุตบอลเข้าแข่งขันฟุตบอลโลก 2022 รอบสุดท้ายที่ประเทศกาตาร์ โดยโซนอเมริกาใต้ได้รับโควต้าทั้งหมด 4 ทีม กับอีก 1 ทีมที่มีสิทธิ์ไปแข่งรอบเพลย์ออฟกับทีมจากโซนอื่น ๆ
กระบวนการรอบคัดเลือกจะเริ่มต้นในวันที่ 8 ตุลาคม 2563. ผู้เล่นของอุรุกวัย ลุยส์ ซัวเรซ เป็นผู้ทำประตูแรกของรอบพบกันหมด. นี่เป็นสถิติหนึ่งมันเป็นครั้งที่สามที่ซัวเรวทำสกอร์ประตูเปิดหัวของฟุตบอลโลกรอบคัดเลือกของโซนอเมริกาใต้ (หลังจากที่ 2010 และ 2014), เช่นเดียวกันกับครั้งที่สี่ติดต่อกันที่ผู้เล่นอุรุกวัยทำเช่นนั้น (มาร์ติน กาเซเรส ทำสกอร์ประตูแรกของกระบวนการ 2018).
ตารางการแข่งขัน.
แมตช์ในรอบคัดเลือกจะลงเล่นตามวันที่อยู่ภายใน ปฏิทินการแข่งขันนานาชาติฟีฟ่า. มีทั้งไหมด 18 แมตช์เดย์. แต่เดิมแปดแมตช์เดย์จะเป็นในปี 2020 และสิบแมตช์เดย์จะเป็นในปี 2021.
เมื่อวันที่ 12 มีนาคม พ.ศ. 2563, ฟีฟ่าได้ประกาศแต่ละนัดในแมตช์เดย์ที่ 1–2 เนื่องจากจะจัดขึ้นในเดือนมีนาคม 2563 ถูกเลื่อนการแข่งขันเนื่องจาก การระบาดทั่วของโควิด-19, กับวันแข่งขันใหม่ที่จะยืนยัน.
เมื่อวันที่ 25 มิถุนายน พ.ศ. 2563, ฟีฟ่าได้ประกาศออกมาว่า เพลย์ออฟกับทีมจากทวีปอื่น, ตามกำหนดการแข่งขันเดิมที่จะต้องลงเล่นในเดือนมีนาคม พ.ศ. 2565, ได้ย้ายไปเป็นเดือนมิถุนายน พ.ศ. 2565.
เมื่อวันที่ 10 กรกฎาคม พ.ศ. 2563, ฟีฟ่าได้ประกาศออกมาว่ารอบคัดเลือกโซนอเมริกาใต้ในเดือนกันยายน 2563 ได้ถูกเลื่อนการแข่งขันออกไป, กับรอบคัดเลือกที่จะเริ่มต้นในเดือนตุลาคม พ.ศ. 2563. คอนเมบอลยังขอร้องให้ฟีฟ่าเพื่อรวมการรับช่วงเวลาตลาดนานาชาติในเดือนมกราคม พ.ศ. 2565 เพื่อให้ผ่านรอบคัดเลือกในเดือนมีนาคม พ.ศ. 2565. ข้อเสนอดังกล่าวได้รับการอนุมัติจากฟีฟ่าในวันที่ 18 สิงหาคม พ.ศ. 2563.
† - ในขณะที่วันสุดท้ายยังไม่ประกาศออกมา, คอนเมบอล คาดว่าจะเล่นการแข่งขันที่เลื่อนออกไปในวันที่เพิ่มเติมในหน้าต่างการแข่งขันฟีฟ่าในเดือนกันยายน, ตุลาคม หรือ พฤศจิกายน
ทีมที่ผ่านเข้ารอบ.
ทีมด้านล่างนี้จากคอนเมบอลได้เข้ารอบสำหรับรอบสุดท้าย.
1 ตัวหนา หมายถึงทีมแชมป์สำหรับปีนั้น. "ตัวเอียง" หมายถึงเจ้าภาพสำหรับปีนั้น.
ผู้ทำประตู.
มีการทำประตู 223 จากการแข่งขัน 89 เฉลี่ย ต่อนัด
การทำประตู 10 ครั้ง
หมายเหตุ.
<templatestyles src="Reflist/styles.css" />
วียานาดูกัชแตลู

วียานาดูกัชแตลู  เป็นเทศบาล เมือง และศูนย์กลางการปกครองของเขตวียานาดูกัชแตลูในภาคเหนือของประเทศโปรตุเกส ใน พ.ศ. 2554 มีประชากร 88,725 คน ในพื้นที่ 319.02 ตารางกิโลเมตร เขตเมืองของเทศบาลซึ่งก็คือตัวเมืองนี้มีประชากรประมาณ 36,148 คน แต่บริเวณที่มีประชากรหนาแน่นยังขยายตัวออกไปถึงเขตเทศบาลโดยรอบเช่นกามีญาและปงตึดึลีมาซึ่งมีประชากรมากกว่า 150,000 คน วียานาดูกัชแตลูตั้งอยู่ที่ปากแม่น้ำลีมาและบนเส้นทางนักบุญยากอบสายโปรตุเกส
โฉมงามกับเจ้าชายอสูร (ภาพยนตร์ พ.ศ. 2534)

โฉมงามกับเจ้าชายอสูร  เป็นภาพยนตร์แอนิเมชันอเมริกันที่ออกฉายในปี พ.ศ. 2534 ผลิตโดย วอลท์ดิสนีย์ฟีเจอร์แอนิเมชัน ภาพยนตร์กำกับโดย แกรี ทรูสเดล และเคิร์ก ไวส์ และแสดงนำโดย เพจ โอฮารา, ร็อบบี เบนสัน, ริชาร์ด ไวต์, เจอร์รี ออร์แบช, เดวิด อ็อกแดน สเตียร์ส, แอนเจลา แลนซ์บูรี, เร็กซ์ เอเวอร์ฮาร์ต, เจสซี คอร์ตี และโจ แอนน์ วอร์ลีย์
การตอบรับ.
รอตเทนโทเมโทส์รายงานว่าร้อยละ 95 ของผู้วิจารณ์ 171 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 8.7 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 95 เต็ม 100 คะแนน ซึ่งประเมินโดยผู้วิจารณ์ 22 คน
วัดโพธิทอง

วัดโพธิทอง [โพ-ทอง] เป็นวัดราษฎร์สังกัดคณะสงฆ์มหานิกาย ตั้งอยู่บริเวณที่คลองลัดขี้เหล็กตัดกับคลองเจ้าคุณ ในแขวงบางมด เขตจอมทอง กรุงเทพมหานคร
วัดโพธิทองตั้งขึ้นเมื่อปี พ.ศ. 2450 เดิมชื่อ วัดทุ่ง ไม่ทราบผู้สร้างว่าเป็นใคร แต่สันนิษฐานว่าตระกูลบุนนาคเป็นผู้สร้าง เพราะตระกูลนี้มีสวนและที่นาอยู่บริเวณนี้ และให้ชาวเขมรที่อพยพมาทำไร่ทำนาบริเวณคลองเจ้าคุณ ต่อมาคลองนี้เรียกว่า "คลองเขมร" ที่ตั้งวัดอยู่ปลายสุดของสวนและนาที่เขมรทำอยู่ เดิมอุโบสถทำด้วยไม้ ตั้งอยู่ทางทิศเหนือของวัด แต่ไม่ปรากฏว่าสร้างอุโบสถเมื่อใด คาดว่าอุโบสถหลังนี้ได้ถูกยกเลิกไปหลังผูกพัทธสีมาอุโบสถหลังใหม่เมื่อปี พ.ศ. 2450 ต่อมาในปี พ.ศ. 2507 ได้เปลี่ยนชื่อมาเป็น "วัดโพธิทอง" ด้วยเหตุผลที่ว่าบริเวณคลองบางปะแก้วมีวัดโพธิ์แก้วอยู่ทางต้นคลอง จึงตั้งชื่อ "วัดโพธิทอง" ควบคู่กันไป วัดได้รับพระราชทานวิสุงคามสีมาเมื่อวันที่ 15 มกราคม พ.ศ. 2513 
อุโบสถหลังใหม่สร้างแทนหลังเดิมเมื่อ พ.ศ. 2515 บูรณะซ่อมแซมเมื่อ พ.ศ. 2543 เพื่อเป็นการเฉลิมพระเกียรติโอกาสมหามงคลที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงครองสิริราชสมบัติครบ 60 ปี ต่อมาเมื่อ พ.ศ. 2555 ได้บูรณะอีกครั้ง ภายในอุโบสถประดิษฐานพระประธาน เป็นพระพุทธรูปปางมารวิชัย หน้าตัก 60 นิ้ว มีภาพจิตรกรรมฝาผนังฝีมือช่างสถาบันเพาะช่าง ยังมีภาพเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร เช่น ภาพพระราชกรณียกิจ หอฉันของวัดมี 2 ชั้น และมีศาลาไม้เก่าแก่
วัดนาคนิมิตร

วัดนาคนิมิตร เป็นวัดราษฎร์สังกัดคณะสงฆ์มหานิกาย ตั้งอยู่ในแขวงจอมทอง เขตจอมทอง กรุงเทพมหานคร วัดมีเนื้อที่ 5 ไร่ 1 งาน
วัดนาคนิมิตรตั้งขึ้นเมื่อปี พ.ศ. 2405 บางครั้งชาวบ้านเรียก วัดนาค สร้างขึ้นโดยตระกูลสุขประมูล นอกจากนั้นยังได้ถวายเครื่องเบญจรงค์ประดับหน้าบันอุโบสถ แต่เดิมวัดแวดล้อมไปด้วยสวนผลไม้ ได้รับพระราชทานวิสุงคามสีมาเมื่อปี พ.ศ. 2410
เมื่อปี พ.ศ. 2410 ชาวบ้านได้พบพระพุทธรูปเนื้อปูนปั้นในพงหญ้า จึงได้อัญเชิญประดิษฐานและสร้างวัด พระพุทธรูปองค์นี้มีนามว่า "หลวงพ่อหิน" อุโบสถของวัดมีบานประตูหน้าต่างลงรักปิดทองอย่างสวยงาม ประตูด้านหน้ามีลวดลายเทวดา ด้านขวาของอุโบสถเป็นวิหารหลวงพ่อหิน วัดยังมีเจ้าแม่กวนอิมพันมือ
สำหรับงานประจำปีของวัดจัดขึ้นปลายเดือนมีนาคมถึงต้นเดือนเมษายน ตรงกับวันเสาร์-อาทิตย์ ในวันเข้าพรรษามีการจัดกิจกรรมปฏิบัติธรรมข้ามคืน
วัดสีสุก (กรุงเทพมหานคร)

วัดสีสุก เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางมด เขตจอมทอง กรุงเทพมหานคร
วัดสีสุกตั้งขึ้นในปี พ.ศ. 2420 สร้างโดยนายสีและนางสุก ศรีมา เป็นผู้ถวายที่ดินและสร้างวัด เดิมยกบ้านตนเองเป็นกุฏิสงฆ์และได้สร้างอุโบสถถวาย ได้ตั้งชื่อว่าวัดสีสุกตามชื่อผู้สร้าง วัดได้รับพระราชทานวิสุงคามสีมาครั้งแรกเมื่อปี พ.ศ. 2420 และได้รับพระราชทานวิสุงคามสีมาครั้งล่าสุดเมื่อวันที่ 16 มกราคม พ.ศ. 2509 วัดสีสุกยังได้สร้างโรงเรียนประถมศึกษาและโรงเรียนมัธยมศึกษา (โรงเรียนบางมดวิทยา) วัดยังเป็นที่ตั้งของศูนย์บริการสาธารณสุข 29 สาขาบางมด
อาคารเสนาสนะในวัดได้แก่ อุโบสถสร้างด้วยอิฐ อุโบสถหลังที่ 2 สร้างในปี พ.ศ. 2507 ภายในประดิษฐานพระประธาน เป็นพระพุทธชินราช นามว่า "หลวงพ่อสีสุก" อุโบสถหลังใหม่ได้รับการปฏิสังขรณ์อีกครั้งในปี พ.ศ. 2554 หลังอุทกภัยครั้งใหญ่ บานประตูหน้าต่างของอุโบสถแกะสลักลวดลายสวยงาม ภายในมีภาพจิตรกรรมฝาผนังเล่าเรื่องราวพุทธประวัติ ในวัดยังมีวิหารพระครูสุกิจวรรัตน์ (หลวงปู่ชิด ปุสุโส)
วัดทองศาลางาม

วัดทองศาลางาม เป็นวัดราษฎร์สังกัดคณะสงฆ์มหานิกาย ตั้งอยู่ในแขวงปากคลองภาษีเจริญ เขตภาษีเจริญ กรุงเทพมหานคร วัดมีที่ดินตั้งวัด 20 ไร่
วัดทองศาลางามตั้งเป็นวัดเมื่อ พ.ศ. 2300 เดิมชื่อ วัดทองล่าง บ้างเรียก วัดทอง ได้รับพระราชทานวิสุงคามสีมาเมื่อ พ.ศ. 2320 และได้รับพระราชทานวิสุงคามสีมาครั้งล่าสุดเมื่อวันที่ 20 พฤษภาคม พ.ศ. 2548 ในสมัยพระบาทสมเด็จพระนั่งเกล้าเจ้าอยู่หัว มีชาวบ้านพายเรือผ่านมาทางคลองบางหลวง ได้เห็นศาลาริมน้ำมีความงดงาม จึงคาดว่าเป็นเหตุให้ชื่อวัดดังนี้โดยต่อหลังชื่อวัดทอง ศาลาริมน้ำมีสภาพทรุดโทรมมากจึงถูกรื้อออกในเวลาต่อมา และยกหน้าบันของศาลาริมน้ำนี้มาไว้เป็นหน้าบันของศาลาการเปรียญแทน
พระอุโบสถกว้าง 11.75 ยาว 21.25 เมตร ก่อสร้างแบบทรงไทยก่ออิฐถือปูน ภายในพระอุโบสถหลังใหม่ประดิษฐานพระพุทธรูปปางประทานพร มีนามว่า "พระพุทธรัตนโกสินทร์" ศาลาการเปรียญกว้าง 10 ยาว 21 เมตร ก่อสร้างด้วยไม้ กุฏิสงฆ์มี 9 หลัง สร้างด้วยไม้ 2 หลัง เป็นครึ่งตึกครึ่งไม้ 6 หลัง
วัดกำแพง (เขตบางขุนเทียน)

วัดกำแพง เป็นวัดราษฎร์สังกัดคณะสงฆ์มหานิกาย ตั้งอยู่ในแขวงแสมดำ เขตบางขุนเทียน กรุงเทพมหานคร
ประวัติ.
วัดกำแพงตั้งขึ้นเมื่อ พ.ศ. 2300 ได้รับพระราชทานวิสุงคามสีมาเมื่อ พ.ศ. 2468 เดิมชื่อ วัดสว่างอารมณ์ ไม่ทราบว่าผู้ใดเป็นคนสร้างและได้สร้างขึ้นมาตั้งแต่เมื่อใด จากสภาพวัดคาดว่าวัดนี้เคยรกร้างมาแล้วอย่างน้อย 2 ครั้ง ดังจะเห็นได้ว่ามณฑปและวิหารซึ่งได้สร้างอยู่บนเนินของซากอาคารสถานที่ปรักหักพังอยู่ก่อนแล้ว และต่อมามณฑปก็พังทลายลงมาเมื่อวันที่ 16 มิถุนายน พ.ศ. 2518 ส่วนวิหารก็อยู่บนเนินสูงที่ปรักหักพังมาก่อนอีกเช่นกัน วิหารดังกล่าวยังคงอยู่ถึงปัจจุบัน เป็นวิหารขนาดย่อม สร้างด้วยการก่ออิฐถือปูน หลังคามุงกระเบื้องดินเผา เพดานไม้ทาสีเทาอมดำ มีภาพดารกหรืออาจจะเป็นดอกจันสีทองซึ่งไม่ชัดเจนนัก ตรงกลางของดอกจันบางดอกมีขอห้อยโซ่ มีโคมแก้วแขวนอยู่เพื่อจุดบูชาในวันสำคัญทางศาสนา ภายในวิหารประดิษฐาน "หลวงพ่อโต" เป็นพระพุทธรูปที่ทำด้วยหินทรายแดง ซึ่งนิยมสร้างกันมาก่อนสมัยพระเจ้าปราสาททอง 
ข้างอุโบสถเป็นพระปรางค์ อุโบสถมีขนาดย่อม มีกำแพงแก้วล้อมรอบเตี้ย ๆ ฝาผนังอุโบสถก่ออิฐถือปูนขึ้นมาเพียงขอบหน้าต่าง ฝาไม้สัก มีเพิงแขนนางทั้งสองข้างตลอดความยาวของตัวอุโบสถ มีพาไลอยู่ด้านหน้า ด้านหลังปิดทึบไม่มีประตูหน้าต่าง หลังคามุงด้วยกระเบื้องกาบู อุโบสถนี้ได้ปรักหักพังไปเมื่อคืนวันที่ 12 สิงหาคม พ.ศ. 2506 ส่วนพระปรางค์ซึ่งมีความสูงจากพื้นดินถึงปลายยอดเพกาประมาณ 12 วา ได้รับการบูรณปฏิสังขรณ์
สาเหตุที่ชื่อวัดกำแพงมาจากการที่ในสมัยพระบาทสมเด็จพระจอมเกล้าเจ้าอยู่หัว หลวงพ่อคง พระภิกษุซึ่งบวชจำพรรษาอยู่ที่วัดกำแพงบางจาก ได้แวะจอดเรือค้างคืนที่หน้าวัดร้างสว่างอารมณ์ และต่อมาได้บูรณะวัดให้กลับมาเป็นวัดที่มีพระภิกษุสงฆ์ประกอบกิจพระศาสนาได้ดังเดิม ชาวบ้านมักจะเรียกหลวงพ่อคงว่า "ท่านที่มาจากวัดกำแพง" จนเรียกกันต่อมาว่า "ท่านวัดกำแพง" ในที่สุดได้เรียกวัดนี้ว่า "วัดกำแพง" จนทุกวันนี้
อาคารเสนาสนะ.
อุโบสถหลังใหม่มีหน้าบันประดับด้วยถ้วยชามสังคโลก ภายในโบสถ์มีพระพุทธรูปโบราณเนื้อทองเหลืองปางห้ามญาติและปางอุ้มบาตรอยู่แถวหลัง ส่วนแถวหน้าจะเป็นพระพุทธรูปโบราณเนื้อทองเหลืองปางมารวิชัย 3 องค์ พระประธานในโบสถ์สร้างเป็นปูนปั้น ลงรักปิดทองหน้ายิ้มแย้ม ปัจจุบันลงรักปิดทองทุกองค์ อุโบสถบูรณปฏิสังขรณ์เมื่อ พ.ศ. 2535 โดยพระครูเกษมธรรมาภินันท์ อดีตเจ้าอาวาส
มณฑปหลวงพ่อไปล่ สร้างเมื่อ พ.ศ. 2554 เป็นอาคารคอนกรีตเสริมเหล็กชั้นเดียว วิหารมีกำแพงแก้วล้อมรอบ ภายในประดิษฐาน "หลวงพ่ออู่ทอง" องค์พระปรางค์มีซุ้มจระนำ 4 ทิศ ยอดบนสุดมีฝักเพกาทำด้วยสัมฤทธิ์ หอกลองสร้างเมื่อ พ.ศ. 2527 ศาลาประดิษฐานพระบรมสารีริกธาตุ หอไตรสร้าง พ.ศ. 2539 แบบคอนกรีตเสริมเหล็ก 2 ชั้น กว้าง 9 เมตร ยาว 23 เมตร
เหรียญหล่อ.
เหรียญหล่อโบราณหลวงพ่อไปล่ ฉนฺทสโร เป็นที่นิยมในวงการพระเครื่องอย่างกว้างขวาง มี 4 แบบคือ เหรียญหล่อพิมพ์จอบใหญ่ เหรียญหล่อพิมพ์จอบใหญ่เนื้อสัมฤทธิ์พิมพ์ชาวบ้าน เหรียญหล่อพิมพ์ห้าเหลี่ยม เหรียญหล่อพิมพ์เสมาเนื้อสัมฤทธิ์ พระพุทธคุณเหรียญหล่อหลวงพ่อไปล่ ทุกรุ่นทุกพิมพ์ขึ้นชื่อในเรื่องมหาอุด คงกระพันชาตรี และเมตตามหานิยม
ทีวีเซมบิลาน

ทีวี9 (มาเลเซีย) (TV9 Malaysia) หรือเรียกในภาษามาเลย์ว่า ทีวีเซมบิลาน เป็นช่องโทรทัศน์ของมาเลเซีย เริ่มออกอากาศวันที่ 22 เมษายน พ.ศ. 2549 เป็นสถานีย่อยของ มีเดียพริมา ชื่อเดิมเป็นแชนแนล 9 ซึ่งเริ่มออกอากาศเมื่อวันที่ 9 กันยายน พ.ศ. 2546 และยุติออกอากาศในวันที่ 1 กุมภาพันธ์ พ.ศ. 2548 เนื่องจากผู้ประกอบการประสบปัญหาทางการเงิน
ประวัติ.
แชนแนล 9 เริ่มออกอากาศภายใต้หน่วยงานของ Medanmas Sdn Bhd เมื่อวันที่ 9 กันยายน พ.ศ. 2546 ออกอากาศเวลา 8.00-03.00 น. ทุกวัน พนักงานส่วนใหญ่ประกอบด้วยอดีตพนักงานของ MetroVision ในช่วงเวลาของการก่อตั้งที่สำนักงานใหญ่ตั้งอยู่ที่สวนอุตสาหกรรม Temasya ในชาห์อาลัม , รัฐเซอลังงอร์ ช่องทางแถวขึ้นประกอบด้วยรายการภาษาอังกฤษ, ภาษาจีนกลาง , ภาษามาเลย์, ภาษาแต้จิ๋ว, ภาษากวางตุ้ง, ภาษาไต้หวัน, ภาษาญี่ปุ่น และภาษาทมิฬ นอกจากนี้ให้จุดเด่นเป็นรายการทีวีช้อปปิ้ง Anaza Sdn Bhd ซึ่งเป็นผู้ดำเนินการในขณะนั้นของ THR.fm ซื้อกิจการแชนแนล 9 จาก Medanmas Sdn. Bhd.
วัดทอง (เขตตลิ่งชัน)

วัดทอง เป็นวัดราษฎร์สังกัดคณะสงฆ์มหานิกาย ตั้งอยู่ในแขวงฉิมพลี เขตตลิ่งชัน กรุงเทพมหานคร มีโรงเรียนในเขตที่ดินวัดได้แก่ โรงเรียนวัดทอง (อุดมศิลปวิทยาคาร) วัดทองมีการจัดงานเนื่องในวันสำคัญทางพระพุทธศาสนาต่าง ๆ รวมทั้งงานประจำปีปิดทองหลวงพ่อดำในช่วงเดือนพฤษภาคม (3 วัน)
วัดทองตั้งขึ้นเมื่อปี พ.ศ. 2302 ได้รับพระราชทานวิสุงคามสีมา พ.ศ. 2330 บางครั้งเรียก วัดทองฉิมพลี หรือ วัดทองบางระมาด เพื่อให้ต่างจากวัดทองบางเชือกหนัง
อาคารเสนาสนะ.
อุโบสถเป็นอุโบสถดั้งเดิม มีหลังคา 2 ชั้น 3 ลด หน้าบันของมุขประดับลวดลายปูนปั้นรูปเทพนมและเครือเถา ซึ่งคงปั้นขึ้นใหม่ในช่วง พ.ศ. 2547–2548 เมื่อมีการปฏิสังขรณ์โดยยกระดับขึ้นอีก 2 เมตรทั้งหลัง เพื่อแก้ปัญหาน้ำท่วม อุโบสถเก่ามี 5 ห้อง คาดว่าได้รับการปฏิสังขรณ์ในสมัยพระบาทสมเด็จพระพุทธยอดฟ้าจุฬาโลกมหาราช พระประธานในอุโบสถเป็นพระพุทธรูปปางมารวิชัย มีพระพักตร์แบบรัตนโกสินทร์ อาจจะเป็นพระพุทธรูปที่สร้างมาเก่าแก่กว่านั้น แต่ถูกปฏิสังขรณ์จนไม่เหลือร่องรอยเดิม 
พระปรางค์ประดิษฐานอยู่ด้านหน้าอุโบสถ มีขนาดเล็กทรงเพรียว ฐานเป็นฐานสิงห์ ทาสีทองทั้งองค์ วิหารหลวงพ่อดำสร้างเมื่อ พ.ศ. 2514 ภายในประดิษฐาน "หลวงพ่อดำ" พระพุทธรูปปูนปั้นองค์ใหญ่ ปางมารวิชัย ศาลาการเปรียญหลังเดิมอยู่ริมน้ำ เป็นอาคาร 2 ชั้น ชั้นบนเป็นไม้ ทรงไทย ชั้นล่างเป็นคอนกรีต เดิมสร้างเมื่อ พ.ศ. 2495 เป็นทรงไทยชั้นเดียว ยกพื้นสูง มีใต้ถุน แต่เดิมไม่ได้อยู่ริมคลอง ศาลาการเปรียญหลังใหม่เป็นอาคารทรงไทย 2 ชั้น สร้างด้วยคอนกรีตเมื่อ พ.ศ. 2536 ใช้ในงานมงคลต่าง ๆ
วัดทองบางเชือกหนัง

วัดทองบางเชือกหนัง เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางเชือกหนัง เขตตลิ่งชัน กรุงเทพมหานคร ภายในมีอาคารเรียนพระปริยัติธรรม
ประวัติ.
วัดทองบางเชือกหนังสร้างโดยนายทอง ธูปทอง เมื่อราว พ.ศ. 2390 ในสมัยพระบาทสมเด็จพระนั่งเกล้าเจ้าอยู่หัว แต่มาเสร็จเรียบร้อยในสมัยพระบาทสมเด็จพระจอมเกล้าเจ้าอยู่หัว เล่ากันว่านายทองเป็นหนึ่งในพี่น้อง 3 คน เมื่อเสร็จจากการปราบข้าศึก พี่น้องแต่ละคนจึงสร้างวัดเพื่อชำระจิตใจให้สะอาด คนหนึ่งสร้างวัดเกตุ อีกคนหนึ่งสร้างวัดสิงห์ ส่วนนายทองสร้าง วัดทอง ทั้งสามวัดอยู่ติดกัน มีวัดทองอยู่ตรงกลาง ภายหลังวัดเกตุและวัดสิงห์ได้ร้างไป และชาวบ้านนิยมเรียกวัดทองว่า "วัดทองบางเชือกหนัง" อุโบสถหลังใหม่ของวัดได้รับพระราชทานวิสุงคามสีมาเมื่อวันที่ 22 กันยายน พ.ศ. 2546 
อาคารเสนาสนะ.
อุโบสถเดิมเป็นอาคารทรงไทย กว้าง 6 เมตร ยาว 14 เมตร ซ่อมแซม พ.ศ. 2514 ภายในมีพระประธาน เป็นพระพุทธรูปปางมารวิชัยหน้าตัก 1.5 เมตร ศิลปะแบบสมัยอยุธยา เช่นเดียวกับพระอัครสาวกที่ประดิษฐานอยู่ด้วยกัน มีภาพจิตรกรรมฝาผนังเก่าแก่ที่ประตูอุโบสถ แสดงเรื่องราวในชาดก
อุโบสถหลังใหม่สร้างประชิดอุโบสถเดิมด้านทิศใต้ เริ่มสร้าง พ.ศ. 2536 เป็นอุโบสถ 2 ชั้น หน้าบันเป็นรูปพระนารายณ์ทรงครุฑ ผนังบุกระเบื้อง ก่อสร้างด้วยแรงงานของพระสงฆ์ในวัดเป็นหลัก ภายในประดิษฐานพระประธานเป็นพระพุทธรูปปางมารวิชัยที่ทางวัดจัดสร้างขึ้นใหม่
อาคารเสนาสนะอื่น ๆ ได้แก่ ศาลาการเปรียญซึ่งเป็นของเดิม ซ่อมแซมใน พ.ศ. 2476 และ พ.ศ. 2547 วิหารกระจาดทองซึ่งประดิษฐานรูปเหมือนพระครูปราจิณมุนี (อดีตเจ้าอาวาส) เจดีย์ซึ่งเป็นเจดีย์ทรงกลม กุฏิสงฆ์ซึ่งเป็นเรือนไม้ 2 ชั้น ราว 10 หลัง หอระฆังซึ่งสร้างขึ้นใหม่ หลังคาเป็นหน้าจั่ว 2 ด้าน ก่ออิฐถือปูนหน้าบันเป็นไม้ มีลวดลายเทพนม มีช่อฟ้า ใบระกา หางหงส์ และศาลาซึ่งประดิษฐานรูปหล่อหลวงพ่อวัดบ้านแหลม หลวงพ่อพุทธโสธรจำลอง พระสังกัจจายน์ หลวงปู่แจ้ง และหลวงปู่เอม (อดีตเจ้าอาวาส)
วัดมหาวงษ์ (อำเภอพระประแดง)

วัดมหาวงษ์ เป็นวัดราษฎร์สังกัดคณะสงฆ์มหานิกาย ตั้งอยู่ริมคลองสำโรง ในหมู่ที่ 7 บ้านคลองมหาวงษ์ ตำบลสำโรงกลาง อำเภอพระประแดง จังหวัดสมุทรปราการ
วัดมหาวงษ์สร้างขึ้นเมื่อประมาณ พ.ศ. 2339 ในรัชสมัยพระบาทสมเด็จพระพุทธเลิศหล้านภาลัย แต่เดิมตั้งอยู่ริมคลองมหาวงษ์ ต่อมาย้ายมาสร้างในที่ปัจจุบันเมื่อ พ.ศ. 2477 ในสมัยพระอธิกาโป พุทธสอน เป็นเจ้าอาวาส ได้รับพระราชทานวิสุงคามสีมาเมื่อวันที่ 13 กุมภาพันธ์ พ.ศ. 2491
อุโบสถสร้างเมื่อ พ.ศ. 2491 สร้างด้วยคอนกรีตเสริมเหล็ก ภายในมีภาพจิตรกรรมฝาผนังและประดิษฐานพระประธาน นามว่า "พระพุทธมงคล" เป็นพระพุทธรูปปางมารวิชัย วิหารคืออุโบสถหลังเก่า ภายในประดิษฐานพระประธานนามว่า "หลวงพ่อบัวขาว" เป็นพระพุทธรูปปางมารวิชัย ศาลาการเปรียญเป็นอาคารครึ่งตึกครึ่งไม้ กุฏิสงฆ์ จำนวน 17 หลัง เป็นกุฏิไม้ 9 หลัง ครึ่งตึกครึ่งไม้ 4 หลัง ตึก 4 หลัง นอกจากนี้มีหอระฆัง ฌาปนสถาน สุสาน และอาคารเรียนพระปริยัติธรรม วัดยังมีรอยพระพุทธบาท
วัดสุทธาวาส (เขตบางกอกน้อย)

วัดสุทธาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบ้านช่างหล่อ เขตบางกอกน้อย กรุงเทพมหานคร
ประวัติ.
วัดสุทธาวาสสร้างขึ้นเมื่อประมาณ พ.ศ. 2314 บางแหล่งระบุสร้างเมื่อ พ.ศ. 2315 บ้างว่าท้าวทรงกันดารเป็นผู้สร้าง บ้างว่าพระสนมดุสิตหรือเจ้าแม่ดุสิตเป็นผู้สร้างหลังได้หลบภัยสงครามมาจากกรุงศรีอยุธยา จึงได้ชื่อว่า วัดดุสิต ตามนามผู้สร้าง ในระยะแรกน่าจะเป็นเพียงสำนักสงฆ์และคงจะได้รับพระราชทานวิสุงคามสีมาเมื่อประมาณ พ.ศ. 2330 (ในสมัยพระบาทสมเด็จพระพุทธยอดฟ้าจุฬาโลกมหาราช) ต่อมาในสมัยพระอธิการชื่นเป็นเจ้าอาวาส ได้เปลี่ยนนามวัดใหม่เป็น "วัดสุทธาวาส" 
ทางวัดยังได้สนับสนุนให้พระภิกษุสามเณร ศึกษาพระปริยัติธรรมจากสำนักเรียนอื่นได้ตามอัธยาศัยการศึกษาแผนกสามัญ
อาคารเสนาสนะ.
อุโบสถแบบสมัยกรุงศรีอยุธยา มีลวดลายไม้สลักสวยงาม หน้าบันเป็นลายเทพนมลอยออกจากดอกบัวสามองค์เรียงกัน ซุ้มประตูหน้าต่างเป็นแบบสมัยพระบาทสมเด็จพระพุทธยอดฟ้าจุฬาโลกมหาราช ภายในประดิษฐานพระประธานนาม "หลวงพ่อมงคลประสิทธิ์" หรือ "หลวงพ่อดำ" เป็นพระพุทธรูปเก่าแก่ไม่ทราบสมัยที่สร้าง ส่วนพระพุทธบริวารรูปยืนขนาบข้าง 6 องค์ ในปัจจุบันถูกโจรกรรมไป 1 องค์ หน้าอุโบสถมีเจดีย์ 1 องค์ มีพระพุทธรูปเป็นพระประจำวันอยู่รอบพระเจดีย์ ใบเสมาทำด้วยหินทรายแดงสมัยกรุงศรีอยุธยาตอนกลาง 
อาคารเสนาสนะอื่นได้แก่ ศาลาการเปรียญกว้าง 12 เมตรยาว 21 เมตร เป็นอาคาร 2 ชั้น ลักษณะทรงไทยครึ่งตึกครึ่งไม้ หอสวดมนต์กว้าง 10 เมตร ยาว 18 เมตร กุฏิสงฆ์มีอยู่ 4 หลัง อาคารเรียนพระปริยัติธรรม 2 หลัง หอประชุม ศาลาบำเพ็ญกุศล 4 หลัง และฌาปนสถาน (เมรุ)
การลอยนวลพ้นผิด

การลอยนวลพ้นผิด  บ้างเรียก อภิสิทธิ์ปลอดความผิด หมายความว่า "ภาวะยกเว้นการรับโทษ ยกเว้นการรับความเสื่อมเสียหาย หรือยกเว้นการหนีจากความผิด" ซึ่งในกฎหมายสิทธิมนุษยชนระหว่างประเทศ หมายถึงการไม่สามารถนำตัวผู้ละเมิดสิทธิมนุษยชนเข้าสู่กระบวนการยุติธรรม และถือเป็นการปฏิเสธสิทธิของผู้เสียหายในการได้รับความยุติธรรมและการบรรเทา การไม่ต้องถูกลงโทษพบมากเป็นพิเศษในประเทศที่ขาดประเพณีนิติธรรม มีปัญหาการฉ้อราษฎร์บังหลวงหรือมีระบบอุปภัมภ์ที่ฝังแน่น หรือฝ่ายตุลาการอ่อนแอ หรือสมาชิกกำลังความมั่นคงได้รับความคุ้มครองด้วยเขตอำนาจหรือความคุ้มกันพิเศษ
ถึงคิวฆ่าดาราจำเป็น

ถึงคิวฆ่าดาราจำเป็น  เป็นภาพยนตร์อาชญากรรมแนวตลกร้ายสัญชาติอเมริกันที่ออกฉายในปี ค.ศ. 2005 ที่เขียนบทและกำกับโดย เชน แบล็ก (เป็นการกำกับภาพยนตร์เรื่องแรกของเขา) และนำแสดงโดย รอเบิร์ต ดาวนีย์ จูเนียร์, วัล คิลเมอร์, มิเชล โมนาแฮน และ คอร์บิน เบิร์นเซน สคริปต์บางส่วนมาจากนวนิยายของ เบร็ทท์ ฮาลลีเดย์ ชื่อ "บอดีส์ อาร์ แวร์ ยู ไฟล์ เทม" "(Bodies Are Where You Find Them)" และตีความวรรณกรรมประเภทต้มแข็งแบบคลาสสิกในแบบลิ้นปี่ ภาพยนตร์เรื่องนี้อำนวยการสร้างโดย โจเอล ซิลเวอร์ โดยมี ซูซาน ดาวนีย์ และ สตีฟ ริชาร์ดส เป็นผู้อำนวยการสร้างฝ่ายบริหาร
ถ่ายทำในลอสแอนเจลิสระหว่างวันที่ 24 กุมภาพันธ์ ถึง 3 พฤษภาคม ค.ศ. 2004 ภาพยนตร์เรื่องนี้เปิดตัวในเทศกาลภาพยนตร์คานส์ปี ค.ศ. 2005 เมื่อวันที่ 14 พฤษภาคม ค.ศ. 2005, และได้เข้าฉายในสหรัฐอเมริกาเมื่อวันที่ 21 ตุลาคม ค.ศ. 2005 ได้รับคำวิจารณ์เชิงบวกจากนักวิจารณ์และทำรายได้ทั่วโลก 15 ล้านดอลลาร์สหรัฐ
เพลงประกอบ.
เพลงประกอบของ "ถึงคิวฆ่าดาราจำเป็น" พร้อมดนตรีโดยจอห์น ออต์แมน ได้รับการเผยแพร่เมื่อวันที่ 18 ตุลาคม ค.ศ. 2005
เคฟลาร์

เคฟลาร์  เป็นเส้นใยสังเคราะห์ในกลุ่มอารามิด เคฟลาร์เป็นชื่อทางการค้าของดูปองท์ ขณะที่ชื่อทางเคมีคือ พอลิพาราฟีนิลลีน เทเรฟทาลาไมด์ (polyparaphenylene terephthalamide) เคฟลาร์ถูกคิดค้นในปี ค.ศ. 1965 โดยสเตฟานี ควอเลก นักเคมีของบริษัทดูปองท์ หลังทดลองกับสารพอลิ-พี-ฟีนิลลีน-เทเรฟทาเลตกับพอลิเบนซาไมด์จนได้สารละลายสีขุ่น ความหนืดต่ำ ก่อนนำไปเข้าเครื่องรีดแล้วพบว่าเส้นใยที่ได้ไม่ขาดง่ายเหมือนไนลอน เคฟลาร์ออกสู่ตลาดในช่วงคริสต์ทศวรรษ 1970 ในฐานะวัสดุทดแทนเหล็กกล้าในยางรถแข่ง จากนั้นมีการพัฒนาเคฟลาร์จนได้ชนิดที่มีความเหนียวสูงสุดคือเคฟลาร์-149 ในช่วงคริสต์ทศวรรษ 1980
เคฟลาร์เป็นหนึ่งในอารามิด หรือพอลิเมอร์ที่มีวงแหวนอะโรมาติกเชื่อมกันด้วยพันธะเอไมด์ สาเหตุที่ทำให้เคฟลาร์มีความแข็งแรงคงทนมาจากพันธะไฮโดรเจนระหว่างโมเลกุล เสริมด้วยอันตรกิริยาแบบดึงดูดระหว่างวงแหวนอะโรมาติก เคฟลาร์สังเคราะห์ได้จากสารละลายที่ได้จากมอนอเมอร์พี-ฟีนิลลีนไดเอไมด์กับเทเรฟทาลอยล์คลอไรด์ผ่านปฏิกิริยาการควบแน่น เดิมดูปองท์ใช้เฮกซะเมทิลฟอสโฟเรไมด์เป็นตัวทำปฏิกิริยา แต่ภายหลังเปลี่ยนไปใช้สารละลายเอ็น-เมทิล-ไพร์โรลิโดนกับแคลเซียมคลอไรด์ด้วยเหตุผลด้านความปลอดภัย เคฟลาร์มีหลายระดับ เช่น เคฟลาร์-149 ที่มีความเหนียวสูงสุด ใช้สำหรับการบินและอวกาศ, เคฟลาร์-129 ที่มีความเหนียวรองลงมา ใช้ในทางทหาร หรือเคฟลาร์-29 ที่ใช้ในทางอุตสาหกรรม เคฟลาร์ในรูปเส้นใยจะมีความแข็งแรงแรงดึงสูงสุดราว 3,620 เมกะปาสกาล (MPa) ค่ามอดุลัสของยังประมาณ 70.5–112.4 จิกะปาสกาล (GPa) และความหนาแน่นสัมพัทธ์ที่ 1.44 เคฟลาร์ทนความร้อนได้ถึงราว 450 °ซ ทนอุณหภูมิต่ำได้ถึง −196 °ซ และมีสภาพนำไฟฟ้าต่ำ อย่างไรก็ตาม เคฟลาร์ทนต่อแรงบีบอัดและแรงดึงตามขวางได้น้อย และมีคุณสมบัติเป็นไฮโกรสโคปิกหรือดูดซึม/ดูดซับน้ำ จึงไม่ทนต่อสภาพแวดล้อมที่เปียกชื้น
เนื่องจากเคฟลาร์มีความแข็งแรงทนทานและน้ำหนักเบา จึงมีการนำมาใช้งานหลากหลาย เช่น ใช้ทำเสื้อเกราะกันกระสุนหรือชุดทนต่อความร้อนและการฉีกขาด ในทางกีฬาใช้ผลิตชุดนักแข่งจักรยานยนต์ ยางจักรยาน และเรือแคนูระดับแข่งขัน นอกจากนี้เคฟลาร์ยังนำมาใช้ทำชิ้นส่วนเครื่องบิน ชิ้นส่วนรถยนต์ ใยแก้วนำแสง อุปกรณ์ทนอุณหภูมิต่ำ หรือผสมกับสารอื่น ๆ เพื่อให้ได้คุณสมบัติที่ต้องการ
กายส์ นายแสบมาก

กายส์ นายแสบมาก  เป็นภาพยนตร์แอคชั่น-คอมเมดี้นีโอ-นัวร์สัญชาติอเมริกันที่ออกฉายในปี ค.ศ. 2016 กำกับโดย เชน แบล็ก และเขียนบทโดย เชน แบล็ก และ แอนโทนี บากาโรอซซี่ ภาพยนตร์เรื่องนี้นำแสดงโดย รัสเซล โครว์, ไรอัน กอสลิง, แองกอรี่ ไรซ์, แมตต์ โบเมอร์, มาร์กาเร็ต ควาลีย์, คีธ เดวิด และ คิม เบซิงเงอร์
"กายส์ นายแสบมาก" ฉายเมื่อวันที่ 11 พฤษภาคม ค.ศ. 2016 ในฮอลลีวูดและยังฉายในวันที่ 15 พฤษภาคมในเทศกาลภาพยนตร์เมืองคานส์ปี ค.ศ. 2016 ก่อนที่จะจัดจำหน่ายโดย วอร์เนอร์ บราเธอส์ พิกเชอส์ ในสหรัฐอเมริกาในวันที่ 20 พฤษภาคม ค.ศ. 2016 ได้รับการวิจารณ์ในเชิงบวกจากนักวิจารณ์และทำรายได้ 62.8 ล้านดอลลาร์สหรัฐจากทุนสร้าง 50 ล้านดอลลาร์สหรัฐ
เดอะ เพรดเดเทอร์

เดอะ เพรดเดเทอร์  เป็นภาพยนตร์อเมริกันแนวโลดโผน นิยายวิทยาศาสตร์ ที่ออกฉายในปี ค.ศ. 2018 กำกับโดย เชน แบล็ก และเขียนบทโดย เชน แบล็ก และ เฟร็ด เดคเคอร์ เป็นภาคที่สี่ในแฟรนไชส์ "พรีเดเตอร์" แบล็กมีหน้าที่สนับสนุนในภาพยนตร์ต้นฉบับในขณะที่ จอห์น เดวิส กลับมาในฐานะผู้อำนวยการสร้างจากสามภาคแรก นำแสดงโดย บอยด์ โฮลบรู๊ก เทรวานเท โร้ดส์ เจคอบ เทรมเบลย์ คีแกน ไมเคิล คีย์ โอลิเวียร์ มันน์ โทมัส เจน อัลฟี อัลเลน และ สเตอร์ลิง เค. บราวน์ เนื่อเรื่องเกี่ยวกับกลุ่มทหารที่ประสบปัญหาโรคเครียดหลังผ่านเหตุการณ์ร้ายแรงและนักวิทยาศาสตร์ที่ต้องร่วมมือกันเพื่อต่อสู้กับพรีเดเตอร์คู่หนึ่งที่บุกรุกเข้ามาและค้นพบแผนการของพวกเขาสำหรับมนุษยชาติ
การพูดคุยเกี่ยวกับภาคใหม่ของ "พรีเดเตอร์" เริ่มขึ้นในเดือนมิถุนายนปี ค.ศ. 2014 โดย เชน แบล็ก ได้ยืนยันว่าจะนักเขียนและกำกับภาพยนตร์เรื่องนี้ นักแสดงส่วนใหญ่เซ็นสัญญาระหว่างเดือนตุลาคม ค.ศ. 2016 ถึงมกราคม ค.ศ. 2017 การถ่ายทำเกิดขึ้นในรัฐบริติชโคลัมเบียตั้งแต่เดือนกุมภาพันธ์ถึงมิถุนายน ค.ศ. 2017 โดยมีการเขียนบทไคลแม็กซ์ทั้งหมดและถ่ายทำใหม่ในเดือนกรกฎาคม ค.ศ. 2018 หลังจากการรอบฉายทดลองที่ได้ผลตอบรับที่ไม่ดี
"เดอะ เพรดเดเทอร์" ได้ฉายในรอบปฐมทัศน์ที่เทศกาลภาพยนตร์นานาชาติโทรอนโต เมื่อวันที่ 6 กันยายน ค.ศ. 2018 และได้รับเข้าฉายในโรงภาพยนตร์ในสหรัฐอเมริกาเมื่อวันที่ 14 กันยายน ค.ศ. 2018 ส่วนในประเทศไทยฉายเมื่อวันที่ 13 กันยายน พ.ศ. 2561 จัดจำหน่ายโดย ทเวนตี้ท์ เซ็นจูรี่ ฟ็อกซ์ เข้าฉายในระบบ ไอแมกซ์ และ ดอลบี ซีนีม่า รวมถึงรูปแบบมาตรฐาน ภาพยนตร์เรื่องนี้ได้รับการวิจารณ์ที่หลากหลาย แต่ก็ทำรายได้ไป 160 ล้านดอลลาร์สหรัฐจากทั่วโลกกลายเป็นภาพยนตร์ที่ทำรายได้สูงสุดในแฟรนไชส์
ลุดตี่

ลุดตี่ เป็นอาหารว่างของไทยอย่างโบราณชนิดหนึ่ง ปัจจุบันยังปรากฏอยู่ในสำรับอาหารงานบุญของชาวไทยมุสลิมแถบคลองบางหลวง ฝั่งธนบุรี กรุงเทพมหานคร และพบในกลุ่มชาวมุสลิมย่านหัวแหลม จังหวัดพระนครศรีอยุธยา มีลักษณะเป็นแป้งสีเหลืองแผ่นกลมคล้ายโรตี รับประทานเคียงด้วยการห่อเข้ากับแกงไก่ หรือแกงเขียวหวานเนื้อ บางแห่งรับประทานเล่นเป็นขนมใส่ไส้สังขยาหรือไส้เค็มที่ทำจากกุ้ง ก็จะเรียกว่า ขนมกลอก หรือ แป้งกลอก
ลุดตี่เป็นหนึ่งในอาหารไทยที่ปรากฏใน "กาพย์เห่เรือชมเครื่องคาวหวาน" พระราชนิพนธ์ในพระบาทสมเด็จพระพุทธเลิศหล้านภาลัย ความว่า
ตัวแป้งลุดตี่ทำจากแป้งข้าวเจ้า ที่มาจากข้าวสารแช่น้ำหนึ่งคืน ก่อนนำไปโม่เจือน้ำ แล้วนำแป้งที่ได้ไปผสมกับไข่ไก่ ใส่สีเหลืองที่ได้จากหญ้าฝรั่นหรือผงขมิ้น จากนั้นนำแป้งที่ผสมแล้วไปหยอดลงบนกระทะ กลอกแป้งให้เป็นแผ่นกลม รอจนแป้งสุกจึงนำขึ้นจากกระทะ
ปรกติลุดตี่จะรับประทานคู่กับแกงไก่หรือแกงแดง จะเรียกว่า ลุดตี่จิ้มคั่ว หรือ ลุดตี่หน้าไก่แกง ประกอบไปด้วยเนื้อไก่ หอมแดง และกระเทียมชิ้นเล็ก ๆ อย่างละเท่า ๆ กัน เข้าเครื่องแกงและเครื่องเทศอย่างแกงมัสมั่น เพียงแต่ไม่ใส่มันฝรั่ง เมื่อจะรับประทาน ก็จะแผ่แป้งลุดตี่ออกแล้วใส่แกง โรยผักชีสดและพริกชี้ฟ้าแดงพอชม ห่อม้วนเป็นคำพอรับประทาน หากรับประทานลุดตี่เป็นของหวาน จะเรียกว่า แป้งกลอก หรือ ขนมกลอก มีสองไส้ คือไส้หวาน เป็นสังขยาที่ทำจากไข่เป็ดกวนกับน้ำตาลปึก กับไส้เค็ม ที่ทำจากกุ้งสับ ผัดกับรากผักชี กระเทียม และพริกไทยโขลก ใส่มะพร้าวขูด มันกุ้ง โรยด้วยใบมะกรูดหั่นฝอย ก่อนห่อกับแป้ง จะใส่ถั่วงอกลวกรองก้นเอาไว้
นอกจากนี้ ชื่อ "ลุดตี่" ยังนำไปใช้เรียกแป้งนานสำหรับรับประทานคู่กับน้ำตาลทรายแดงกับน้ำมันเนยว่า "ลุดตี่แป้งดำ" ซึ่งวิธีทำแป้งต่างจากลุดตี่ เรียกของว่างชนิดนี้ว่ามะนิด่า
วันแห่งคนตาย

วันแห่งคนตาย  เป็นวันหยุดที่ฉลองกันทั่วประเทศเม็กซิโก (โดยเฉพาะในภาคกลางและใต้) รวมทั้งในหมู่ชาวเม็กซิโกที่อยู่ในประเทศอื่น เป็นวันหยุดที่ครอบครัวและเพื่อนมารวมตัวกันสวดภาวนาและรำลึกถึงเพื่อนและสมาชิกครอบครัวที่เสียชีวิต และช่วยเหลือนำทางพวกเขาในการเดินทางทางจิตวิญญาณ ในวัฒนธรรมเม็กซิโก ความตายเป็นส่วนหนึ่งของวงจรชีวิตมนุษย์ ชาวเม็กซิโกไม่ได้มองว่าวันนี้เป็นวันแห่งความเศร้าโศก แต่มองว่าเป็นวันแห่งการฉลอง เพราะในวันนี้คนที่พวกเขารักจะเดินทางกลับจากโลกคนตายเพื่อมาเยี่ยมเยียนและเลี้ยงฉลองกับพวกเขา ใน ค.ศ. 2008 ยูเนสโกยกให้วัฒนธรรมนี้เป็นมรดกภูมิปัญญาทางวัฒนธรรมของมนุษยชาติ
บางครั้งในประเทศที่พูดภาษาอังกฤษมีการเรียกวันหยุดนี้ว่า ซึ่งเป็นการแปลย้อนกลับ  ของวลีในภาษาสเปนว่า ในประเทศเม็กซิโกถือว่าวันแห่งคนตายเป็นวันหยุดราชการ ก่อนหน้าการล่าอาณานิคมของสเปนในคริสต์ศตวรรษที่ 16 งานฉลองนี้เคยจัดในช่วงเริ่มต้นฤดูร้อน แล้วค่อย ๆ เลื่อนไปฉลองในวันที่ 31 ตุลาคม, 1 พฤศจิกายน และ 2 พฤศจิกายน เพื่อให้ตรงกันกับตรีวารปัสกาของออลแฮลโลว์ไทด์  ในศาสนาคริสต์แบบตะวันตก คือ วันสมโภชนักบุญทั้งหลายตอนต้น, วันสมโภชนักบุญทั้งหลายตอนปลาย และวันฉลองพระวิญญาณ ธรรมเนียมที่ถือปฏิบัติกันในวันแห่งคนตาย ได้แก่ การตั้งแท่นบูชาประจำบ้านที่เรียกว่า "โอเฟรนดา"  การเซ่นไหว้ผู้เสียชีวิตด้วยหัวกะโหลกตกแต่งหรือกาลาเบรา  ดอกดาวเรือง และอาหารกับเครื่องดื่มโปรดของผู้เสียชีวิต และการทำความสะอาดสุสานรวมทั้งนำของเซ่นไหว้ไปตั้งไว้ที่นั่น
นักวิชาการเม็กซิโกยังคงถกเถียงกันว่าวันแห่งคนตายมีรากฐานมาจากชนพื้นเมืองมีโซอเมริกาสมัยก่อนโคลัมบัสอย่างแท้จริง หรือว่าเป็นประเพณีสเปนที่ได้รับการเปลี่ยนโฉมในคริสต์ศตวรรษที่ 20 ระหว่างสมัยประธานาธิบดีลาซาโร การ์เดนัส เพื่อส่งเสริมลัทธิชาตินิยมเม็กซิโกผ่านอัตลักษณ์ "แอซเทก" อย่างไรก็ตาม วันหยุดนี้ได้กลายเป็นสัญลักษณ์ประจำชาติอย่างหนึ่งของเม็กซิโกในช่วงไม่กี่ทศวรรษที่ผ่านมาและรวมอยู่ในหลักสูตรการศึกษาของประเทศโดยเน้นย้ำถึงต้นกำเนิดพื้นเมือง
แต่เดิมไม่มีการฉลองวันแห่งคนตายในภาคเหนือของเม็กซิโก ที่นั่นไม่มีใครรู้จักวันหยุดนี้จนกระทั่งคริสต์ศตวรรษที่ 20 เนื่องจากชนพื้นเมืองมีประเพณีที่แตกต่างกันไป ผู้คนและคริสตจักรยังไม่ยอมรับวันแห่งคนตายเพราะถือว่าเทศกาลนี้เป็นการผสานความเชื่อนอกรีตเข้ากับศาสนาคริสต์คาทอลิก พวกเขาฉลองวันสมโภชนักบุญทั้งหลายตามประเพณีในลักษณะเดียวกับชาวคริสต์ในที่อื่น ๆ ของโลก ภูมิภาคนี้ได้รับอิทธิพลจากวัฒนธรรมมีโซอเมริกาอย่างจำกัดและมีชนพื้นเมืองจากภาคใต้ของเม็กซิโก (ซึ่งมีการฉลองวันหยุดนี้) ย้ายถิ่นเข้าไปค่อนข้างน้อย เมื่อถึงช่วงต้นคริสต์ศตวรรษที่ 21 จึงเริ่มมีการฉลองวันแห่งคนตายในภาคเหนือของเม็กซิโกเนื่องจากรัฐบาลเม็กซิโกได้กำหนดให้เป็นวันหยุดทั่วประเทศ โดยนำเสนอวันหยุดนี้ในฐานะประเพณีที่หลอมรวมคนในชาติให้เป็นหนึ่งเดียว
ฉัน, เธอและเกลอแสบนายดูพรี

ฉัน, เธอและเกลอแสบนายดูพรี  เป็นภาพยนตร์คอมเมดี้สัญชาติอเมริกันที่ออกฉายในปี ค.ศ. 2006 กำกับโดย แอนโทนี รุสโซ และ โจ รุสโซ และเขียนบทโดย ไมเคิล เลเซีร์ นำแสดงโดย โอเวน วิลสัน, เคต ฮัดสัน, แม็ตต์ ดิลลอน, เซท โรเกน, อแมนด้า เดทเมอร์, ทอดด์ สแตชวิก และ ไมเคิล ดักลาส
ภาพยนตร์เรื่องนี้เกี่ยวกับคู่บ่าวสาว คาร์ล และ มอลลี่ ปีเตอร์สัน (แม็ตต์ ดิลลอน และ เคต ฮัดสัน) หลังจากที่ทั้งสองแต่งงานกันเพื่อนเจ้าบ่าวและเพื่อนสนิทของคาร์ลคือแรนดอล์ฟ "แรนดี้" ดูปรี (โอเวน วิลสัน) ที่กำลังตกงานและทั้งคู่ยอมให้เขาย้ายเข้าบ้านมา บ็อบทอมป์สัน (ไมเคิล ดักลาส) พ่อผู้ปกป้องดูปรีที่ไม่ค่อยชอบคาร์ลและต่อต้านลูกเขยเขา
เผด็จศึกยึดนิวยอร์ก

เผด็จศึกยึดนิวยอร์ก  เป็นภาพยนตร์อเมริกันแนวโลดโผน ระทึกขวัญ ที่ออกฉายในปี ค.ศ. 2019 กำกับโดย ไบรอัน เคิร์ก และเขียนบทโดย อดัม เมอร์วิส และ แมตทิว ไมเคิล คาร์นาฮาน สร้างจากเรื่องราวของ อดัม เมอร์วิส ภาพยนตร์เรื่องนี้นำแสดงโดย แชดวิก โบสแมน หนึ่งในบทบาทสุดท้ายของเขาและภาพยนตร์เรื่องสุดท้ายที่ออกฉายในโรงภาพยนตร์ที่รับบทเป็นนักสืกรมตำรวจนครนิวยอร์กที่ปิดทางข้ามแม่น้ำ 21 แห่งของแมนฮัตตันเพื่อค้นหาผู้ต้องสงสัยฆ่าตำรวจสองคน (สเตฟาน เจมส์ และ เทย์เลอร์ คิตช์) เซียนนา มิลเลอร์, คีธ เดวิด และ เจ. เค. ซิมมอนส์ ปรากฏตัวในฐานะนักแสดงหลัก ภาพยนตร์เรื่องนี้อำนวยการสร้างโดยสองพี่น้อง โจ และ แอนโทนี รุสโซ, ไมค์ ลารอคกา, โรเบิร์ต ซิมอนด์ส, จีจี พริทซเกอร์, แชดวิก โบสแมน (ในเครดิตแรกและคนเดียวของเขาในฐานะผู้อำนวยการสร้าง) และ โลกัน โคลส์
การถ่ายภาพหลักเริ่มขึ้นในวันที่ 24 กันยายน ค.ศ. 2018 ในนครนิวยอร์กโดยส่วนใหญ่อยู่ที่บรุกลินและในฟิลาเดลเฟีย, เพนซิลเวเนีย นักแสดงอีกหลายคนเข้าร่วมในภาพยนตร์เรื่องนี้ในเดือนตุลาคม ค.ศ. 2018 รวมถึงเจมส์และเดวิด
"เผด็จศึกยึดนิวยอร์ก" ได้เข้าฉายในโรงภาพยนตร์ในสหรัฐอเมริกาเมื่อวันที่ 22 พฤศจิกายน ค.ศ. 2019 ส่วนในประเทศไทยฉายเมื่อวันที่ 28 พฤศจิกายน พ.ศ. 2562 จัดจำหน่ายโดย เอสทีเอ็กซ์ฟิล์ม ภาพยนตร์เรื่องนี้ได้รับการวิจารณ์จากนักวิจารณ์ที่หลากหลายซึ่งชื่นชมการแสดงของนักแสดง (โดยเฉพาะ แชดวิก โบสแมน, เซียนนา มิลเลอร์ และ เจ. เค. ซิมมอนส์) แต่ได้รับวิพากษ์วิจารณ์เรื่องบทและจังหวะการเล่าเรื่องชึ่งนักวิจารณ์บอกว่าภาพยนตร์เรื่องนี้ไม่ได้ใช้ประโยชน์ในส่วนนี้อย่างเต็มที่ ทำรายได้ 49.9 ล้านดอลลาร์สหรัฐทั่วโลกในบ็อกซ์ออฟฟิศด้วยทุนสร้าง 33 ล้านดอลลาร์สหรัฐ
คนระห่ำภารกิจเดือด

คนระห่ำภารกิจเดือด  เป็นภาพยนตร์แอ็คชั่น-ระทึกขวัญสัญชาติอเมริกันที่ออกฉายในปี ค.ศ. 2020 ที่นำแสดงโดย คริส เฮมส์เวิร์ท และเผยแพร่ทาง เน็ตฟลิกซ์ กำกับโดย แซม ฮาร์เกรฟ (ผลงานการกำกับภาพยนตร์เรื่องแรกของเขา) และเขียนบทโดย โจ รุสโซ สร้างจากหนังสือการ์ตูนชื่อ "ซิวแดด" โดย แอนด์ ปาร์คส์, โจ รุสโซ, แอนโทนี รุสโซ, เฟร์นันโด เลออน กอนซาเลซ และ อีริก สคิลล์แมน นักแสดงของภาพยนตร์เรื่องนี้ยังมี รูดรักช์ ไจวาล, แรนดีป ฮูดา, โกลชิฟเตห์ ฟาราฮานี, แพนกาจ ทริปาธี และ เดวิด ฮาร์เบอร์ ในภาพยนตร์ ทหารรับจ้างชาวออสเตรเลียรับภารกิจช่วยเหลือลูกชายของเจ้าพ่อยาเสพติดชาวอินเดียที่ถูกลักพาตัวไปในเมืองธากา ประเทศบังกลาเทศ แต่ภารกิจกลับผิดพลาดเมื่อเขาถูกหักหลัง
เน็ตฟลิกซ์ ได้เผยแพร่ "คนระห่ำภารกิจเดือด" ในวันที่ 24 เมษายน ค.ศ. 2020 ภาพยนตร์เรื่องนี้ได้รับการวิจารณ์จากนักวิจารณ์ที่หลากหลายซึ่งยกย่องการแสดงและทำฉากแอ็คชั่น แต่โดนวิพากษ์วิจารณ์พล็อตเรื่องและความรุนแรงที่มากเกินไป "คนระห่ำภารกิจเดือด" กลายเป็นภาพยนตร์ที่มีผู้ชมมากที่สุดในประวัติศาสตร์ของเน็ตฟลิกซ์และภาคต่ออยู่ระหว่างการพัฒนา